
Prva glava 

POJAVNI I SKRIVENI SMISAO 


O voi che avete gPintelleti sani, 
Mirate la dottrina che s’asconde 
Sotto ii velame delli versi strani! 

Ovim rečima 1 Dante veoma jasno potvrđuje da u njego¬ 
vom delu postoji skriveni smisao, uistinu doktrinalan, i da 
je spoljašnji i pojavni smisao samo njegov veo. Za tim skri¬ 
venim smislom treba da tragaju oni koji su kadri da u nje¬ 
ga proniknu. Štaviše, pesnik ide i dalje od toga kad tvrdi da 
je za razumevanje i tumačenje svih spisa, a ne samo svetih, 
potrebno voditi računa o četiri osnovna značenja: „si pos- 
sono intendere e debbonsi sponere massimamente per qua- 
ttro sensi“ 2 . Očigledno je i to da se ta različita značenja ni 
u kom slučaju ne mogu uzajamno poništavati ili jedna dru¬ 
gima suprotstavljati, već se, naprotiv, moraju dopunjavati i 
usklađivati kao delovi jedne iste celine, kao gradivni ele¬ 
menti jedinstvene sinteze. 

Dakle, Božanstvena komedija u celini može se tumačiti 
na više načina - u to se ne može ni najmanje sumnjati, po¬ 
što imamo svedočanstvo njenog autora, koji je svakako naj¬ 
pozvaniji da nas obavesti o sopstvenim namerama. Teškoće 
nastaju tek onda kad treba odrediti ta različita značenja, 
naročito ona najviša ili najdublja; prirodno je da upravo tu 
počinju razlike u gledištima komenatatora. Oni su uglav¬ 
nom složni kad ispod doslovnog značenja pesničkog kazi¬ 
vanja otkrivaju jeidno filozofsko, ili tačnije filozofsko-teolo- 
ško značenje, kao i političko i socijalno; ali zajedno sa do¬ 
slovnim, to su tek tri značenja, a Dante nas upozorava da 
tragamo i za četvrtim; šta bi ono moglo biti? Po našem mi- 

šljenju, to ne može biti ništa drugo do jedno pravo inicija- 
cijsko značenje, metafizičko po svojoj suštini; uz njega se 
vezuju mnoge činjenice koje, mada nisu sve čisto metafizič¬ 
kog reda, pokazuju isti ezoterički karakter. Upravo zbog ta¬ 
kvog svog karaktera duboko značenje je potpuno izmaklo 
većini komentatora; a ipak, ako to značenje zanemarimo ili 
pogrešno shvatimo, ni ona druga ne mogu biti do kraja ras¬ 
tumačena, jer je ono načelo koje uređuje i ujedinjuje njiho¬ 
vo mnoštvo. 

V 

Čak i oni koji su naslutili ezoteričku stranu Danteovog 
dela često su grešili u pogledu njegove prave prirode, zato 
što im je obično izmicalo stvarno razumevanje tih pitanja i 
što je njihovo tumačenje bilo pomućeno predrasudama ko¬ 
je nisu uspevali da prevaziđu. Tako se dogodilo da su Rose- 
ti (Rosseti) i Aru (Aroux), koji su među prvima ukazali na 
postojanje tog ezoterizma, verovali da mogu izvesti zaklju¬ 
čak o Danteovoj ,jeresi“, nesvesni da na taj način mešaju 
razmatranja iz potpuno različitih domena; naime, ako su 
neke stvari znali, mnoge druge nisu, i na njih ćemo poku¬ 
šati ovde da ukažemo, bez ikakve pretenzije na sveobu¬ 
hvatno izlaganje ove teme koja je, po našem mišljenju, za¬ 
ista neiscrpna. 

Za Arua se pitanje postavilo ovako: da lije Dante bio ka¬ 
tolik ili albižanin? Za druge je ono pre bilo izraženo na sle- 
deći način: da li je bio hrišćanin ili paganin? 3 Mi, pak, sma¬ 
tramo da su te dileme nepotrebne, jer je pravi ezoterizam 
nešto sasvim različito od spoljne religije i jedino što ga s 
njom može povezivati jeste činjenica da se i u religijskim 
formama nalazi jedan oblik simboličnog izraza; u svakom 
slučaju, malo je važno kojoj religiji te forme pripadaju, jer 
se iza njihove prividne raznolikosti krije suštinsko doktri- 
nalno jedinstvo. Zato su stari posvećenici učestvovali, bez 
razlike, u svim spoljnim kultovima, shodno običajima ze¬ 
malja u kojima su se nalazili; i upravo zato što je sagledao 
to temeljno jedinstvo, a ne usled nekakvog veštačkog ,,sin- 
kretizma“, Dante je ravnopravno, po potrebi, koristio jezik 


preuzet kako iz hrišćanstva tako i iz grčko-rimske antike. 
Čista metafizika nije ni paganska ni hrišćanska, već univer¬ 
zalna; antičke misterije nisu pripadale paganstvu, već su 
stajale iznad njega 4 ; a isto tako su u srednjem veku posto¬ 
jale organizacije koje su po svom karakteru bile inicijacijske 
a ne religijske, ali koje su se zasnivale na katoličanstvu. 
Ako je Dante pripadao nekima od tih organizacija - a to 
nam se čini nepobitnim - ne treba ga zbog toga proglasiti 
, jeretikom“; oni koji tako misle imaju pogrešnu ili nepotpu¬ 
nu predstavu o srednjem veku; oni vide, da tako kažemo, 
samo spoljašnju stranu, jer u savremenom svetu ne nalaze 
ništa sa čim bi mogli uporediti onu drugu, unutrašnju. 

Pošto je takav bio stvarni karakter svih inicijacijskih or¬ 
ganizacija, postojala su samo dva slučaja u kojima su neke 
od njih ili neki od njihovih članova mogli biti optuženi za 
,jeres“, a iza te optužbe krile su se druge, mnogo zasnova- 
nije ili, u najmanju ruku, istinitije zamerke, koje se nisu 
smele otvoreno iskazati. Prvi od ta dva slučaja bio je neo¬ 
prezno razglašavanje tajnog učenja; posvećenici koji su to 
činili mogli su uneti nemir u duhove nepripremljene za sa¬ 
znanje viših istina i izazvati nerede u društvu; oni su svo¬ 
jim nepriličnim ponašanjem stvarali pometnju između dva 
reda, ezoterijskog i egzoterijskog, pometnju koja je, sve u 
svemu, bila dovoljna da opravda optužbu za ,jeres“; to se 
više puta dogodilo u islamu 5 , iako tu ezoterijske škole nisu 
nailazile ni na kakvo neprijateljstvo verskih i sudskih vlasti, 
koje su predstavljale egzoterizam. Drugi slučaj je onaj kad 
se istom optužbom služila politička vlast naprosto kao po¬ 
vodom da uništi protivnike, koje je smatrala utoliko opasni¬ 
jim ukoliko je do njih teže mogla dopreti uobičajenim sred¬ 
stvima; ukidanje Templarskog reda nejčuveniji je primer ta¬ 
kvog postupanja, i upravo je taj događaj u neposrednom 
odnosu s predmetom ove studije. 




Druga glava 

„FEDE SANTA“ 


U muzeju grada Beča nalaze se dva medaljona od kojih 
jedan predstavlja Dantea, a drugi slikara Pjetra Pizanskog; 
oba na poleđini imaju slova F.S.K.I.RF.T., koja Aru tumači na 
sledeći način: Frater Sacroe Kadosch, Imperialis Principatus, 
Frater Templarius. Tumačenje prva tri slova je očigledno po¬ 
grešno i ne daje nikakav razumljiv smisao; smatramo da 
treba čitati Fidei Sanctoe Kadosch. Udruženje Fede Santa, u 
kojem je Dante bio jedan od poglavara, bilo je Treći razred 
Templarskog bratstva, što opravdava naziv Frater Templari¬ 
us; a njegovi časnici nosili su titulu Kadoš, što na hebrej¬ 
skom znači ,,svet“ ili „posvećen", koja se očuvala do naših 
dana na visokim stupnjevima masonerije. Već iz toga vidi¬ 
mo da Dante nije bez razloga uzeo za vodiča, za kraj svog 
božanskog putovanja 6 , svetog Bernarda, koji je ustanovio 
pravilo Templarskog reda; verovatno je na taj način želeo 
da pokaže da je samo zahvaljujući njemu bio moguć, u 
uslovima svojstvenim tom vremenu, pristup najvišem ste- 
penu duhovne hijerarhije. 

Što se tiče reči Imperialis Principatus, njihovo objašnje¬ 
nje možda ne iziskuje da se ograničimo na razmatranje 
Danteove političke uloge, koja jasno svedoči o tome da su 
organizacije kojima je pesnik pripadao tada bile u milosti 
carske moći; pored toga, treba primetiti da „Sveto Carstvo" 
ima simbolično značenje, te da se i dan-danas, u Škotskom 
masonstvu, članovi Vrhovnog saveta nazivaju časnicima 
Svetog Carstva, dok titula „Princ" ulazi u naslove velikog 
broja stupnjeva. Štaviše, poglavari različitih organizacija 
rozekrucijanskog porekla nosili su, počev od XVI veka, titu¬ 
lu Imperatora ; ima razloga za verovanje da je Fede Santa u 
Danteovo vreme pokazivala izvesne sličnosti sa kasnije 

osnovanim „Rozekrucijanskim bratstvom", čak i ako ono ni¬ 
je neposredno iz nje nastalo. 

Naći ćemo još mnogo drugih takvih sličnosti, a na zna¬ 
tan broj je ukazao i sam Aru; jedna od osnovnih tačaka ko¬ 
je je on dobro rasvetlio, iako možda nije povukao sve nje¬ 
ne konsekvence, jeste značenje različitih simboličkih pod¬ 
ručja koje je Dante opisao, a naročito „neba". Ta područja 
zapravo predstavljaju različita stanja, a neba su, u stvari, 
„duhovne hijerarhije", to jest stepeni inicijacije; u tom smi¬ 
slu, bilo bi zanimljivo ukazati na analogije između Danteo¬ 
ve i Svedenborgove koncepcije, da i ne govorimo o nekim 
teorijama hebrejske Kabale i, pre svega, islamske ezoterije. 
Sam Dante je u tom pogledu dao jednu naznaku koja zaslu¬ 
žuje pažnju: ,A vedere quello che per terzo cielo s’intende... 
dico che per cielo intendo la scienza e per cieli le sdenze" 7 . 
Ali koje to nauke „neba" simbolički označavaju i treba li tu 
videti aluziju na „sedam slobodnih veština", koje Dante i 
svi njegovi savremenici tako često pominju? Ono što ide u 
prilog takvoj pretpostavci jeste da su, prema Aruu, „katari 
imali, od XII veka, znake prepoznavanja, lozinke, astrolo- 
šku doktrinu: inicijacije su obavljali na prolećnu ravnodne- 
vicu; njihov naučni sistem bio je zasnovan na doktrini ko¬ 
respondencija: Mesecu je odgovarala gramatika, Merkuru 
dijalektika, Veneri retorika, Marsu muzika, Jupiteru geo¬ 
metrija, Satumu astronomija, Suncu aritmetika ili prosve- 
tljeni Um". Tako je svakoj od sedam planetarnih sfera, koje 
predstavljaju prvih sedam Danteovih neba, odgovarala po 
jedna od sedam slobodnih veština; to su upravo one vešti- 
ne čija se imena pojavljuju na sedam uzlaznih stupnjeva s 
leve strane Lestvice Kadoš (30. stepen Škotske masonerije). 
Silazni red, u ovom drugom slučaju, razlikuje se od pret¬ 
hodnog samo.zamenjivanjem mesta retorike i logike (koja 
je ovde zamenjena dyalektikom) i, na drugoj strani, geo¬ 
metrije i muzike, kao i po tome što nauka koja odgovara 
Suncu, aritmetika, zauzima rang koji obično pripada toj 
zvezdi u astrološkom poretku planeta, to jest četvrto mesto 




10 


11 


u sredini sedmorke, dok je katari smeštaju na viši stupanj 
svoje Mističke lestvice, kao što to čini i Dante sa njenim pa¬ 
rom iz desnog uzlaznog niza, Verom ( Emounah ), to jest mi¬ 
sterioznom Fede Santa, čiji je Kadoš bio on sam 8 . 

Ovde se, međutim, javlja potreba za još jednom napo¬ 
menom: kako je moguće da su takve korespondencije, koje 
tu predstavljaju istinske inicijacijske stepene, pripisivane 
slobodnim veštinama, koje su bile javno i zvanično preda¬ 
vane u svim školama? Verujemo da su postojala dva načina 
njihovog predstavljanja, egzoterički i ezoterički: naspram 
svake profane nauke mogla se staviti jedna druga koja je, 
da tako kažemo, imala isti predmet, ali ga je razmatrala sa 
dubljeg stanovišta, i koja je u odnosu na tu svetovnu nau¬ 
ku bila ono što je više značenje svetih spisa u odnosu na nji¬ 
hovo doslovno značenje. Moglo bi se reći još i to da spolja- 
šnje nauke predstavljaju jedan način izražavanja viših isti¬ 
na, jer su one same tek simbol nečega što pripada drugom 
poretku; naime, kao što kaže Platon, čulni svet je samo od¬ 
raz pojmovnog sveta; sve prirodne pojave i svi istorijski do¬ 
gađaji imaju simboličnu vrednost, utoliko što izražavaju 
nešto od onih načela na kojima se zasnivaju i čije su manje 
ili više udaljene posledice. Dakle, ako se izvrši odgovaraju¬ 
ća transpozicija, svaka nauka i svaka umetnost može popri¬ 
miti istinsku ezoteričnu vrednost; zašto izrazi izvučeni iz 
slobodnih veština ne bi mogli igrati, u srednjovekovnim ini¬ 
cijacijama, ulogu sličnu onoj koju jezik preuzet od gradi¬ 
teljske veštine igra u spekulativnoj masoneriji? Ići ćemo i 
dalje od toga: razmatrati stvari na taj način znači vratiti ih 
njihovom načelu; to gledište je, dakle, svojstveno samoj nji¬ 
hovoj suštini, a nikako nije slučajno pridodato; a ako je ta¬ 
ko, zar ne bi s tim povezana tradicija mogla sezati do sa¬ 
mog porekla nauka i umetnosti, dok bi isključivo profano 
gledište bilo samo jedno posve moderno gledište, proiste¬ 
klo iz opšteg zaborava te tradicije? Ovde se ne možemo ba¬ 
viti svim momentima tog pitanja; pogledajmo, ipak, kojim 
rečima sam Dante ukazuje, u komentaru svoje prve Kanco¬ 


ne, na to kako u svom delu primenjuje pravila nekolicine 
slobodnih veština: „0 uomini, che vedere non potete la 
sentenza di questa Canzone, non la rifiutate perd; ma po- 
nete mente alla sua belleza, che e grande, si per costruzio- 
ne, la quale si pertiene alli grammatici; si per l’ordine del 
sermone, che si pertiene alli rettorici; si per lo numero del- 
le sue parti, che si pertiene alli musici“ 9 . Zar u takvom 
shvatanju muzike kao nečeg povezanog s brojem, dakle, 
kao nauke o ritmu u svim njegovim korespondencijama, ne 
prepoznajemo odjek pitagorejske tradicije? I zar nije upra¬ 
vo ta ista tradicija ono što nam omogućuje da razumemo 
„solamu" ulogu pripisanu aritmetici, koja se postavlja u za¬ 
jedničko središte svih nauka, kao i odnose koji povezuju 
sve te nauke, a posebno muziku s geometrijom, preko sa¬ 
znavanja proporcija u formama (što nalazi svoju neposred¬ 
nu primenu u arhitekturi) i sa astronomijom, preko harmo¬ 
nije nebeskih sfera? Kasnije ćemo pokazati temeljni značaj 
simbolike brojeva u Danteovom delu; i premda ta simboli¬ 
ka nije samo pitagorejska, premda se nalazi i u drugim dok¬ 
trinama naprosto zato što postoji samo jedna istina, ipak 
nam je dopušteno da verujemo kako, od Pitagore do Vergi- 
lija i od Vergilija do Dantea, „lanac tradicije" ni u kom slu¬ 
čaju nije prekinut na tlu Italije. 

Treća glava 

SLIČNOSTI IZMEĐU MASONSTVA I 
HERMETIZMA 


Sa opštih razmatranja kojima smo se dosad bavili preći 
ćemo na one posebne sličnosti na koje je ukazao Aru i koje 
smo ranije tek uzgred pomenuli 10 : „Pakao predstavlja pro- 
fani svet, Cistilište sadrži inicijacijske probe, a Nebo je bora¬ 
vište Savršenih, koji objedinjuju i dovode do vrhunca um i 
ljubav... Na početku nebeskog kruga koji opisuje Dante 11 
nalaze se alti Serafini (uzvišeni serafimi), to jest Principi ce- 
lesti (Kneževi neba), a na njegovom kraju su najviši stup¬ 
njevi neba. Pokazuje se, međutim, da se neki niži dostojni- 
ci Škotske masonerije, koja pretenduje da vuče poreklo od 
templara i koju u Ariostovom spevu Orlando Furioso perso- 
nifikuje Zerbino, škotski princ, ljubavnik Izabele od Galici¬ 
je, takođe nazivaju prinčevima, Prinčevima Milosti; da se 
njihova skupština ili kapitular naziva Treće Nebo; da kao 
svoj simbol imaju jedan Paladijum, ili kip Istine, odeven kao 
Beatriče u tri boje, zelenu, belu i crvenu 12 ; da je njihov Ča¬ 
snik (koji nosi zvanje Veoma izvrsni princ), i koji u ruci ima 
strelu a na grudima srce u trouglu 13 , personifikacija Ljuba¬ 
vi; daje tajanstveni broj devet, „koji je Beatriče posebno vo- 
lela“ - Beatriče „koju treba zvati Ljubav", kaže Dante u No¬ 
vom životu - takođe dodeljen ovom Časniku, okruženom sa 
devet stubova, devet devetokrakih svećnjaka sa devet žiža- 
ka, koji je, na kraju, imao osamdeset jednu godinu (što je 
proizvod ili, tačnije, kvadrat broja devet) kad je Beatriče 
umrla, u osamdeset prvoj godini veka“ 14 . 

. Zvanje Princa Milosti ili Trojnog Škota jeste 26. stepen 
Škotskog reda. Evo šta o njemu kaže E Buji (Bouilly) u 
svom Objašnjenju dvanaest grbova koji predstavljaju amble¬ 
me i simbole dvanaest filozofskih stupnjeva Škotskog Reda 


zvanog Stari i Priznati (od 19. do 30): „Taj stepen je, pre¬ 
ma nama, najnerazmrsiviji od svih koji sačinjavaju tu uče¬ 
nu kategoriju: on se takođe naziva Trojni Škot 15 . U stvari, 
sve u toj alegoriji predstavlja amblem Trojstva: njena tro¬ 
bojna osnova (zeleno, belo i crveno), figura Istine u dnu i, 
konačno, svuda taj znak Velikog Dela Prirode (na. čije faze 
podsećaju tri boje), sastavni elementi metala (sumpor, živa 
i so) 16 , njihovo rastakanje i zgrušavanje (solve et coagula), 
jednom rečju, nauke mineralne hernije (ili tačnije, alhemi- 
je), koju je kod Egipćana osnovao Hermes i koja je medici¬ 
ni dala toliku moć i širinu (spagirija) 17 . Istine je da nauke 
koje doprinose blaženstvu i slobodi slede jedna za drugom 
i svrstavaju se saobrazno tom čudesnom redu, što dokazu¬ 
je da je Bog ljudima dao sve što je bilo moguće da bi ubla¬ 
žio njihove bolove i produžio njihov boravak na zemlji 18 . 
Pre svega, od broja tri, koji tako dobro predstavljaju tri ugla 
Delte, napravili su hrišćani plameni simbol Božanstva; re¬ 
kao bih daje u broju tri, koji vodi poreklo iz pradavnih vre¬ 
mena 19 , učeni posmatrač otkrio prvobitni izvor svega ono¬ 
ga što podstiče misao, obogaćuje uobrazilju i daje pravu 
ideju o društvenoj jednakosti... Nemojmo, dakle, časni Vi¬ 
tezovi, prestati da budemo Trojni Škoti, da održavamo i sla¬ 
vimo broj tri kao amblem svega onoga što čini ljudske du¬ 
žnosti, i što, u isti mah, upućuje na voljeno Trojstvo našeg 
Reda, uklesano na stubovima našeg Hrama: Vera, Nada i 
Milosrđe 20 . 

Ono što pre svega treba zapamtiti iz ovog odeljka jeste 
da stepen o kojem je reč, kao i gotovo svi stepeni iz istog 
razreda, pokazuje jedno nedvosmisleno hermetičko znače¬ 
nje 21 ; a poželjno je posebno istaći vezu hermetizma sa Vite¬ 
škim redovima. Ovde se ne možemo baviti istraživanjem 
istorijskog porekla visokih stupnjeva Škotske masonerije, 
niti raspravljati o kontroverznoj teoriji po kojoj oni potiču 
od templara; ali postojanje stvarnog i neposrednog srod¬ 
stva, ili barem obnavljanja, nije ništa manje izvesno no či¬ 
njenica da većina tih stupnjeva, ali i neki od onih koje na- 

lazimo u drugim redovima, izgledaju kao tragovi organiza¬ 
cija koje su nekad postojale kao nezavisne 22 , a naročito sta¬ 
rih Viteških redova, čije je osnivanje vezano za Krstaške ra¬ 
tove, to jest za jedno vreme u kojem između Istoka i Zapa¬ 
da nisu postojali samo neprijateljski odnosi, kao što veruju 
oni koji zastaju na pojavama, več i aktivna intelektualna 
razmena, koja se uglavnom vršila posredstvom tih redova. 
Treba li prihvatiti pretpostavku da su upravo od Istoka oni 
preuzeli hermetička znanja i prilagodili ih sebi, ili je možda 
verovatnije da su od samih svojih početaka imali sličnu 
ezoteriju, i da ih je njihova sopstvena inicijacija učinila pri¬ 
jemčivima za veze sa istočnjacima na tom polju? To je još 
jedno pitanje koje ovde izvesno ne možemo rešiti, ali dru¬ 
ga hipoteza, iako se na nju mnogo rede nailazi nego na pr¬ 
vu 23 , neče izgledati neverovatna nekom ko zna da je tokom 
čitavog srednjeg veka Zapad imao sopstvenu inicijacijsku 
tradiciju; u prilog toj pretpostavci ide i činjenica da su ka¬ 
snije osnovani Redovi, koji nikad nisu saobraćali sa Isto¬ 
kom, takođe imali hermetičku simboliku, na primer red 
Zlatnog Runa, čije ime najjasnije svedoči o tome. Kako god 
bilo, u Danteovo vreme, u Templarskom redu je sasvim iz¬ 
vesno postojao hermetizam, kao i poznavanje nekih doktri¬ 
na koje su nesumnjivo arapskog porekla; one ni Danteu ni¬ 
su bile nepoznate i svakako su do njega stigle tim putem; 
kasnije ćemo objasniti ovo poslednje tvrđenje. 

Vratićemo se masonskim podudarnostima koje pominje 
komentator; do sada smo videli samo jedan deo, jer Aru ve- 
ruje da je na više stupnjeva Škotskog reda uočio potpunu 
analogiju sa devet neba koja Dante obilazi u društvu Bea- 
triče. Navešćemo podudarnosti za sedam planetarnih neba: 
Mesecu odgovaraju svetovnjaci; Merkuru, Vitez Sunca (28. 
stupanj); Veneri, Princ Milosti (26, zeleno, belo i crveno); 
Suncu, Veliki Neimar (12) ili Noahit (21); Marsu, Veliki Škot 
Sv. Andreja ili Patrijarh Krstonosac (29, crveno sa belim kr- 
stom); Jupiteru, Vitez belog i crnog Orla, ili Kadoš (30); Sa- 
turnu, Zlatna lestvica istih Kadoša. Istini za volju, neke od 


tih analogija izgledaju nam sumnjive; pre svega, neprihva¬ 
tljivo je uzeti prvo nebo kao boravište profanih, jer njihovo 
mesto može biti samo u „spoljnoj tami“; zar nismo ranije vi¬ 
deli da Pakao predstavlja profani svet, dok se do raznih ne¬ 
ba, uključujući i nebo Meseca, dospeva samo prolaženjem 
kroz inicijacijska iskušenja Čistilišta? Dobro nam je pozna¬ 
to daje sfera Meseca u posebnom odnosu sa Čistilištem; ali 
tu nalazimo sasvim drukčiji aspekt njegove simbolike i njih 
ne bi trebalo pobrkati sa aspektom koji je predstavljen pr¬ 
vim nebom. U stvari, Mesec je u isti mah Janua Coeli i Ja- 
nua Inferni, Dijana i Hekata 24 ; stari su to dobro znali, pa se 
ni Dante tu nije mogao prevariti, niti pripisati profanima 
nebesko boravište, čak ni ono najniže. 

Mnogo je manje sporna identifikacija simboličkih figura 
koje je video Dante: krsta na Marsovom nebu, orla na Jupi- 
terovom, lestvi na Satumovom. Taj krst izvesno možemo 
uporediti sa onim koji je nekad bio razlikovno obeležje Vi¬ 
teških redova, a sad još služi kao amblem mnogim mason¬ 
skim stepenima; a budući da je postavljen u Marsovu sferu, 
zar ne bi bio opravdan zaključak da je posredi aluzija na 
vojnički karakter tih redova, koji ih je naveo da se pokažu 
u javnosti, i na spoljašnju ulogu koju su igrali u krstaškim 
ratnim pohodima? 25 Što se tiče dva druga simbola, nemo¬ 
guće je u njima ne prepoznati simbole Templarskog Kadoša; 
u isti mah, orao, koga je već klasična antika dodeljivala Ju¬ 
piteru, a Indijci Višnuu 26 , bio je amblem starog Rimskog 
carstva (na šta nas podseća prisustvo Trajana u orlovom 
oku), a to je ostao i u Svetom Carstvu. Jupiterovo nebo je 
boravište „mudrih i pravednih kneževa 11 : ,fiiligite justidam, 
quijudicatis terram u27 - ova korespondencija se, poput svih 
Danteovih za druga neba, može potpuno objasniti astrolo- 
škim razlozima; hebrejsko ime planete Jupiter je Cedek, što 
znači „pravednik 11 . O lestvici Kadoš već smo govorili: pošto 
je Satumova sfera smeštena neposredno iznad Jupiterve, 
do podnožja te lestvice stiže se pomoću Pravednosti ( Čeda- 
kah ), a do njenog vrha pomoću Vere ( Emounah ). Taj sim- 

bol lestvi ima, po svemu sudeći, haldejsko poreklo, i na Za¬ 
pad je prenesen sa Mitrinim misterijama: lestve su tada 
imala devet prečki, a svaka od njih je bila načinjena od raz¬ 
ličitog metala, u skladu s korespondencijama metala i pla¬ 
neta; s druge strane, znamo da u biblijskoj simbolici nala¬ 
zimo Jakovljeve lestve koje povezuju zemlju s nebom, te 
imaju istovetno značenje 28 . 

„Prema Danteu, osmo nebo Raja, zvezdano nebo (ili 
zvezde nekretnice) jeste nebo Ražinog krsta: Savršeni su tu 
obučeni u belo; oni tu pokazuju simboliku sličnu onoj Vite¬ 
za od Heredoma 29 ; oni propovedaju jevangeličku doktrinu', 
upravo onu Luterovu, suprotstavljenu rimokatoličkoj". To 
je Aruovo tumačenje, koje svedoči o brkanju, na kakvo kod 
njega često nailazimo, dva domena, ezoterije i egzoterije: 
prava ezoterija mora biti iznad suprotnosti koje se uočava¬ 
ju u spoljašnjim kretanjima profanog sveta, a ako ta kreta¬ 
nja ponekad neopaženo izazivaju ili usmeravaju moćne ini- 
cijacijske organizacije, može se reći da one njima vladaju - 
ali ne i da se s njima mešaju - na takav način da utiču na 
svaki od suprotstavljenih delova. Tačno je da se protestan¬ 
ti, a naročito luteranci, obično služe rečju „evangelički" da 
njome označe sopstvenu doktrinu, a s druge strane znamo 
da je Luterov pečat imao krst u središtu ruže; znamo tako- 
đe da se rozekrucijanska organizacija, koja se pojavila u 
javnosti 1604 (i s kojom je Dekart bezuspešno nastojao da 
se poveže) nedvosmisleno izjasnila kao „antipapska". Mo¬ 
ramo, međutim, reći da je taj Ružin krst s početka XVII ve- 
ka već uveliko bio ospoljen i veoma udaljen od pravog, iz¬ 
vornog značenja Ružinog krsta, koji nikad nije bio udruže¬ 
nje u pravom smislu reči; a što se tiče Lutera, on je izgleda 
bio tek sporedan činilac, izvesno ne mnogo svestan uloge 
koju je imao da odigra; međutim, ti različiti momenti još 
nisu potpuno rasvetljeni. 

Kako god bilo, bele halje Izabranih ili Savršenih, izgleda¬ 
ju nam pre svega kao aluzija na templarska odela, iako oči¬ 
gledno imaju veze s nekim apokaliptičkim tekstovima 30 ; 

postoji jedan posebno značajan odlomak koji se na to od¬ 
nosi 31 : 

Qual e colui che tace e dicer vuole, 

Mi trasse Beatrice, e disse: mira 
Quanto e ii convento delle bianche stole! 

Ovo tumačenje omogućuje, između ostalog, da se da vr¬ 
lo precizno značenje izrazu „sveta vojska", koji nalazimo 
malo dalje, u stihovima koji čak, reklo bi se, diskretno izra¬ 
žavaju preobražaj templarstva posle njegovog prividnog 
ukidanja iz kojeg se rodilo rozekrucijanstvo 32 : 

In forma dunque di candida rosa 
Mi si mostrava la milizia santa, 

Che nel suo sangue Cristo fece sposa. 

S druge strane, da bolje razumemo o kojoj simbolici se 
radi u našem poslednjem navodu prema Aruu pomoći će 
nam ovaj opis Nebeskog Jerusalima koji nalazimo u Kapitli- 
laru Vrhovnih Prinčeva Ružinog Krsta, Reda Heredom Kilvi- 
ninga ili Škotskog Kraljevskog Reda, nazvanog i Vitezovi Or¬ 
la i Pelikana: ,,U dnu (poslednje sobe) nalazi se slika koja 
prikazuje planinu i rečicu što tu izvire; na njenoj obali sto¬ 
ji drvo sa dvanaest vrsta plodova. Na vrhu planine vidi se 
jedno postolje sačinjeno od dvanaest dragih kamenova 
uglavljenih u dvanaest držača. Iznad tog postolja nalazi se 
jedna zlatna kocka; na svakoj od njenih strana prikazana su 
tri anđela sa imenima svih dvanaest izraelskih plemena. U 
toj kocki je jedan krst, a u njegovom središtu jagnje koje le¬ 
ži" 33 . Tu, dakle, nalazimo apokaliptičku simboliku, a nasta¬ 
vak će pokazati do koje su mere ciklične koncepcije na ko¬ 
je se ona odnosi blisko povezane sa samim planom Dante¬ 
ovog dela. 

,,U XXIV i XXV pevanju Raja, nalazimo trostruki poljubac 
Princa Ružinog Krsta, pelikana, bele halje kakve imaju i sta- 



rešine iz Apokalipse, štapiće pečatnog voska, tri teologalne 
vrline masonskih Kapitulara CVera, Nada i Milosrđe) 34 ; na¬ 
ime, simbolični svet Ružinog krsta (Rosa candida iz XXX i 
XXXI pevanja) prisvojile su Rimska crkva, kao figuru Spasi¬ 
teljeve Majke (Rosa mystica iz litanija) i Tliluska crkva (al- 
bižani), kao tajanstveni model generalne skupštine Vernika 
Ljubavi. Te metafore već su koristili pavlini, preteče katara 
u X i XI veku.” 

Smatramo da je korisno predočiti te zanimljive sličnosti; 
izvesno bismo mogli da navedemo još mnogo drugih, bez 
velikih teškoća; ipak, osim možda u slučaju templarstva i 
izvornog rozekrucijanstva, ne bi trebalo iz njih izvoditi od¬ 
već stroge zaključke o bliskoj srodnosti različitih inicijacij- 
skih oblika kod kojih su nađeni neki slični simboli. U stva¬ 
ri, ne samo da je osnov učenja uvek i svuda isti, već - što 
na prvi pogled može izgledati neobičnije - i sami načini iz¬ 
ražavanja često pokazuju čudnovatu sličnost, i to u tradici¬ 
jama koje su suviše udaljene u vremenu i prostoru da bi se 
moglo govoriti o neposrednom uticaju jednih na druge; 
svakako, u sličnim slučajevima, da bi se otkrila stvarna ve¬ 
za, moralo bi se otići mnogo dalje u prošlost nego što nam 
to dopušta istorija. 

S druge strane, komentatori poput Rosetija i Arua, pro¬ 
učavajući na svoj način simboliku Danteovog dela, ostali su 
pri jednom aspektu koji možemo nazvati spoljašnjim; time 
želimo da kažemo da su se zaustavili na onome što rado 
nazivamo ritualnom stranom, to jest, na formama koje više 
skrivaju nego što saopštavaju duboki smisao onima koji ni¬ 
su kadri da odu dalje od njih. I kao što je vrlo tačno reče¬ 
no, „prirodno je da je tako; naime, da bi se mogle uočiti i 
razumeti konvencionalne ili alegorijske aluzije i referenci- 
je, potrebno je poznavati objekt aluzije ili alegorije; u ovom 
slučaju, treba poznavati mistična iskustva koja tokom pra¬ 
ve inicijacije doživljavaju inicijanti i njihovi učitelji. Onaj ko 
ima takvih iskustava ni najmanje ne sumnja da u Božan¬ 
stvenoj komediji i u Eneidi postoji metafizičko-ezoterička 

Četvrta glava 

DANTE I ROZIKRUCIJANSTVO 

Prigovor koji smo uputili Rosetiju i Aruu može se odno¬ 
siti i na Elifasa Levija (Eliphas Levi); naime, mada je uočio 
povezanost Danteovog dela sa antičkim misterijama, on je 
pre svega video političku, ili političko-religijsku stranu ko¬ 
ja, po našem mišljenju, ima tek drugorazredan značaj, i po¬ 
grešno je pretpostavljao da su prave inicijacijske organiza¬ 
cije neposredno uključene u spoljne odnose. U svojoj Istori- 
ji magije ovaj autor kaže: „Napisani su mnogi komentari 
Danteovog dela i studije o njemu ali, koliko nam je pozna¬ 
to, niko nije ukazao na njegov pravi karakter. Smelim otkri¬ 
vanjem misterija u svom delu, veliki Gibelin objavio je rat 
papstvu. Danteov ep je jovanovski 36 i gnostički; to je hrabra 
primena figura i brojeva Kabale na hrišćanske dogme i in¬ 
direktno pobijanje svega što je u tim dogmama apsolutno. 
Njegovo putovanje kroz natprirodne svetove završava se 
kao inicijacija u eleuzinske i tebanske misterije. Vergilije ga 
vodi i štiti u krugovima novog Tartara, kao da je taj nežni i 
melanholični proricatelj sudbina Polionovih sinova u očima 
firentinskog pesnika nezakoniti, ali istinski otac hrišćan- 
skog epa. Blagodareći Vergilijevom paganskom geniju, 
Dante izmiče ponoru na čijem je ulazu pročitao jednu očaj¬ 
ničku rečenicu; izmiče mu okrenuvši glavu gde mu behu pe¬ 
te, to jest stajući na stanovište suprotno dogmi, a onda se 
penje na svetlost služeći se samim demonom kao kakvim 
čudovišnim lestvama on izmiče užasu pomoću užasnog, 
stravičnom pomoću stravičnog. Pakao je, reklo bi se, beziz¬ 
lazan samo za one koji ne znaju iz njega da se vrate; ako 
mi je dopušteno da se poslužim jednim narodnim izrazom, 
on hvata đavola za rep i oslobađa se sopstvenom hrabro^ 
šću. To je već prevaziđeni protestantizam i pesnik neprija¬ 


telja Rima već je nagovestio Fausta koji se uspinje na nebo 
na glavi pobeđenog Mefistofelesa" 37 . 

U stvarnosti, volja da se „objave misterije", pod pret¬ 
postavkom da je to moguće (a nije, jer je svaka istinska 
misterija neizraziva), i unapred doneta odluka da se „zau¬ 
zme stanovište suprotno dogmi", to jest svesno izokretanje 
značenja i vrednosti simbola, nije obeležje jedne vrlo viso¬ 
ke inicijacije. Na sreću, mi ne vidimo ništa od toga kod 
Dantea, čiji se ezoterizam, naprotiv, zaodeva slabo prozir¬ 
nim velom, iako počiva na strogo tradicionalnim osnova¬ 
ma; videti u njemu preteču protestantizma, a možda i revo¬ 
lucije, naprosto zato što je bio protivnik papstva na politič¬ 
kom terenu, to znači sasvim pogrešno protumačiti njegovu 
misao i ne razumeti duh njegove epohe. 

Još jedna stvar nam izgleda teško održiva: mišljenje da 
je Dante „kabalista" u pravom smislu reći; tu treba da bu¬ 
demo veoma oprezni, jer vrlo dobro znamo da neki naši sa- 
vremenici lako podležu zabludi da su našli Kabalu kad god 
se susretnu s nekom formom ezoterizma. Zar nije jedan 
masonski pisac ozbiljno tvrdio da su Kabala i Viteštvo jedno 
te isto, i da te dve reči imaju zajedničko poreklo 38 , što je u 
suprotnosti sa elementarnim etimološkim pojmovima? 
Zbog takvih neuverljivih tvrđenja moramo biti obazrivi i ne 
smemo na osnovu nekih neodređenih sličnosti zaključiti da 
je ovaj ili onaj bio kabalista; pored toga, Kabala suštinski 
pripada hebrejskoj tradiciji 39 a nemamo nikakvih dokaza o 
neposrednom jevrejskom uticaju na Dantea 40 . Takvo mišlje¬ 
nje se zasniva samo na Danteovoj upotrebi nauke o broje¬ 
vima; ta nauka zaista igra jednu od najvažnijih uloga u he¬ 
brejskoj Kabali, ali njenu upotrebu nalazimo i drugde; da li 
ćemo, na osnovu istog argumenta zaključiti da je i Pitago- 
ra bič kabalista? 41 Kao što smo već rekli, ima više razloga 
da Dantea dovedemo u vezu sa pitagorejstvom nego sa Ka- 
balom, jer je on o judaizmu znao pre svega ono što je hri- 
šćanstvo od njega sačuvalo u svojoj doktrini. 

„Uočimo takođe", nastavlja Elifas Levi, „da Danteov Pa¬ 
kao nije ništa drugo do negativno Čistilište. Objasnićemo to 
tvrđenje: čini se daje njegovo čistilište uobličeno prema Pa¬ 
klu kao u kalupu, ono je nalik poklopcu ili zatvaraču pono¬ 
ra, i jasno nam je zašto je firentinski Titan, uspinjući se do 
Raja, gurnuo Čistilište u Pakao." To je u izvesnom smislu 
tačno - brdo Pakla se uzdiže na južnoj hemisferi, napravlje¬ 
no je od građe izbačene iz zemljinih nedara, a ponor je iz¬ 
dubio Luciferov pad; ali Pakao ipak ima devet krugova, ko¬ 
ji su izokrenuti odraz devet neba, dok Čistilište ima samo 
sedam odeljaka; simetrija, dakle, ne postoji u svim tačkama. 

„Njegovo nebo se sastoji od niza kabalističkih krugova 
odeljenih krstom, kao Jezekiljeva petokraka zvezda; u sre¬ 
dištu tog krsta cveta ruža, te vidimo kako se po prvi put po¬ 
javljuje, javno izložen i gotovo kategorički razjašnjen, sim¬ 
bol Ružinog kista." Doduše, u to isto doba, isti simbol po¬ 
javio se, iako možda na manje jasan način, u jednom dru¬ 
gom slavnom pesničkom delu, u Romanu o ruži. Elifas Levi 
smatra da su ,JRoman o ruži i Božanstvena komedija dva su¬ 
protstavljena (tačnije bi bilo: komplementarna) oblika jed¬ 
nog istog dela - uvođenje u nezavisnost duha, satira na ra¬ 
čun svih savremenih institucija i alegorijska formula velikih 
tajni Bratstva ružinog krsta", koje, doduše, još nije nosilo to 
ime i koje, štaviše, kao što smo već rekli, nikad nije bilo 
„udruženje", sa svim onim formama koje ta reč podrazume- 
va (sa izuzetkom nekoliko kasnijih ogranaka, koji su ma- 
nje-više skretali sa glavne linije). S druge strane, „nezavi¬ 
snost duha" ili, bolje rečeno, intelektualna nezavisnost, nije 
u srednjem veku bila tako nesvakidašnja pojava kao što se 
danas obično zamišlja, pa se ni sami redovnici nisu libili 
prilično slobodne kritike - dokaze za to možemo pronaći, 
čak i u skulpturama katedrala; u svemu tome nema ničeg 
što bi ukazivalo na istinsku ezoteriju, dok u dehma o koji¬ 
ma ovde govorimo postoji nešto mnogo dublje. 

„Ti značajni pojavni oblici okultizma", kaže dalje Elifas 
Levi, „podudaraju se s vremenom pada templara, kad je 


Žan de Men (Jean de Meung) ili Klopinel (Clopinel), savre- 
menik Danteove starosti, stvarao u svojim najlepšim godi¬ 
nama na dvoru Filipa Lepog. To je duboka knjiga u lakoj 
formi 42 , jedno otkrivenje tajni okultizma koje nije ništa ma¬ 
nje učeno od Apulejevog. Ruže Flamela, Žana de Mena i 
Dantea nikle su u istom ružičnjaku" 43 . 

Od ovih redova ogradićemo se samo u jednoj stvari: 
naime reč „okultizam", koju je izmislio sam Elifas Levi, sla¬ 
bo može da označi ono što je postojalo pre njega, naročito 
ako imamo u vidu u kom pravcu se razvio savremeni okul¬ 
tizam, koji - iako sebe smatra obnovom ezoterizma - nije 
ništa drugo do njegova gruba krivotvorina, jer njegovi 
upravljači nikad nisu posedovali istinske principe niti ika¬ 
kvu ozbiljnu inicijaciju. Elifas Levi je nesumnjivo prvi ras¬ 
krinkao svoje samozvane naslednike, koji mu intelektualno 
nisu dorasli, mada ni on sam nije tako dubok kao što želi 
da se prikaže i mada sve pojave posmatra jednostrano, kroz 
prizmu mentaliteta jednog revolucionara iz 1948. Iako sa 
izvesnim zakašnjenjem raspravljamo o njegovom mišljenju, 
znamo koliko je veliki bio njegov uticaj, čak i na one koji su 
ga jedva razumeli, i smatramo da je dobro utvrditi granice 
u kojima možemo priznati njegovu kompetenciju: njegov 
glavni nedostatak - a to je zapravo nedostatak njegovog 
doba - jeste to što društvene preokupacije stavlja u prvi 
plan i što ih upliće u sve bez razlike; u Danteovo doba, sva¬ 
ka stvar je bolje postavljana na mesto koje joj po pravu pri¬ 
pada u opštoj hijerarhiji. 

Istorija ezoterijskih učenja posebno je zanimljiva zbog 
toga što se pokazuje da se mnoge značajne manifestacije 
tih doktrina podudaraju, uz odstupanje od nekoliko godi¬ 
na, sa ukidanjem Templarskog reda; između tih događaja 
postoji nesimljiva veza, ali se ona teško može precizno od¬ 
rediti. U prvim godinama XIV veka, a svakako već i tokom 
prethodnog veka, postojala je, kako u Francuskoj tako i u 
Italiji, jedna tajna tradicija (može se reći „okultna", ali ne 
„okultistička"), ona ista koja će kasnije biti nazvana rože- 

krucijanskom tradicijom. Ime Fraternitas Rosoe-Crucius po¬ 
javljuje se prvi put 1374, a prema nekim autorima (naroči¬ 
to Mihaelu Mejeru /Michael Maier/) 1413; legenda o Kri- 
stijanu Rozenkrojcu, navodnom osnivaču čije su ime i život 
čisto simbolički, verovatno nije mogla biti potpuno stvore¬ 
na pre XVI veka; ali, kao što smo upravo videli, sam simbol 
Ružinog krsta izvesno je znatno stariji. 

Kakvo god posebno značenje želeli da damo rozekruci- 
janskoj doktrini pre pojave pravog rozekrucijanstva (ako 
smatramo da je potrebno davati joj neko značenje u to 
doba), ona izvesno pokazuje crte koje nam dopuštaju daje 
uključimo u ono što se, na prilično uopšten način, naziva 
hermetizmom. Povest te hermetičke tradicije blisko je po¬ 
vezana sa istorijom viteških redova; u vreme kojim se mi 
ovde bavimo, nju su čuvale inicijacijske organizacije kakve 
su bile Fede Santa i Fedeli d’Amore, kao i Zidarstvo Svetog 
Grala, čiji povesničar Anri Marten (Henri Martin) govori u 
tom smislu 44 o viteškim romanima koji su i dalje jedna od 
velikih književnih pojava ezoterizma u srednjem veku: ,,U 
Titurelu, legenda o Gralu dostiže svoj poslednji čudesan 
preobražaj pod uticajem ideja koje je Volfram (VVolfram) 45 
izgleda crpeo u Francuskoj, posebno kod templara na jugu 
zemlje. Gral se više ne čuva na Britanskom ostrvu, već u 

Galiji, na granicama Spanije. Junak po imenu Titurel osni¬ 
va manastir da bi u njega položio svetu Posudu; tom tajan¬ 
stvenom građevinom upravlja prorok Merlin koga je Josif iz 
Arimateje lično uputio u plan idealnog Hrama, Solomono- 
vog Hrama 46 . Viteštvo grala ovde postaje Zidarstvo, to jest 
jedno asketsko Slobodno zidarstvo čiji se članovi nazivaju 
templisti; tu se može raspoznati namera da se uz zajednič¬ 
ko središte predstavljeno tim idealnim Hramom, vežu Red 
templara i brojna bratstva graditelja koja tada obnavljaju 
arhitekturu srednjeg veka. Tu naziremo mnoge mogućnosti 
pronicanja u ono što nazivamo podzemnom istorijom tog 
vremena, koja je mnogo složenija nego što se obično mi¬ 
sli... Ono što je čudno, ali i sasvim nesumnjivo jeste da se 


povest modernog Slobodnog zidarstva može pratiti una¬ 
zad, stopu po stopu, sve do Zidarstva Svetog Grala “ 47 . 

Možda bi bilo neoprezno prihvatiti na suviše isključiv 
način mišljenje izraženo ovom poslednjom rečenicom, zato 
što su veze modeme masonerije sa ranijim organizacijama 
takođe krajnje složene; ali o tome ipak treba voditi računa, 
jer tu u najmanju ruku možemo naći obaveštenje o jednom 
od stvarnih izvora masonstva. Sve to nam može pomoći da 
donekle shvatimo načine prenošenja ezoteričnih učenja to¬ 
kom srednjeg veka, kao i teško razumljivu povezanost ini- 
cijacijskih organizacija u vreme kad su one zaista bile tajne 
u najpunijem značenju te reči. 

Peta glava 

VANZEMALJSKA PUTOVANJA U RAZLIČITIM 
TRADICIJAMA 


Jedno od pitanja koje je snažno zaokupljalo komentato¬ 
re Dantea jeste, po svemu sudeći, pitanje o izvorima s koji¬ 
ma bi trebalo povezati njegovu zamisao silaska u Pakao, a 
ujedno je to i jedna od onih tačaka gde se najjasnije poka¬ 
zuje nesposobnost istraživača koji su tim pitanjima pristu¬ 
pili na sasvim ,,svetovan“ način. Tu, zapravo, ima stvari ko¬ 
je se mogu razumeti samo ako se poseduju neka saznanja 
o fazama realne inicijacije; to ćemo sad pokušati da obja¬ 
snimo. 

Glavni razlog što Dante uzima Vergilija za vodiča u prva 
dva dela svog putovanja prebiva nesumnjivo - svi su u to¬ 
me saglasni - u sećanju na VI pevanje Eneide ; tome treba 
dodati da tu, kod Vergilija, ne nalazimo tek običnu pesnič- 
ku fikciju, već i dokaz nesumnjivog inicijacijskog znanja. 
Nije se bez razloga u srednjem veku raširila praksa sortes 
virgilianoe; a to što su od Vergilija hteli da načine čarobnja¬ 
ka samo je narodna i egzoterička deformacija jedne dubo¬ 
ke istine koju su verovatno bolje osećali nego izražavali lju¬ 
di koji su njegovo delo poredili sa Svetim knjigama, iako su 
se njime služili samo kao sredstvom proricanja od vrlo re¬ 
lativnog značaja. 

S druge strane, nije teško utvrditi daje, u stvari koja nas 
ovde zanima, sam Vergilije imao preteča među Grcima; tre¬ 
ba se samo prisetiti Odisejevog putovanja u zemlju Kimera- • 
ca i Orfejevog silaska u Pakao; ali zar saglasnost koju u sve¬ 
mu tome zapažamo ne dokazuje ništa više do niz pozajmi¬ 
ca i imitacija? Istina je da to o čemu je reč stoji u najtešnjoj 
vezi sa antičkim misterijama i da ta različita pesnička ili le¬ 
gendarna kazivanja nisu ništa drugo do prevodi jedne iste 


stvarnosti: zlatna grana koju Enej, predvođen Sibilom, pr¬ 
vo bere u šumi (to je ona ista „selva selvaggia“ u koju Dan¬ 
te smešta početak svog speva) jeste grana koju su nosili ele- 
uzinski posvećenici i koja podseća i na akaciju modernog 
masonstva, „zalog uskrsnuća i besmrtnosti". Ali i samo hri- 
šćanstvo pokazuje nam jedan sličan simbolizam: u katolič¬ 
koj liturgiji, svetkovinom Grane 48 počinje sveta sedmica, 
koja će videti Hristovu smrt i njegov silazak u Pakao, zatim 
njegovo uskrsnuće za kojim će ubrzo uslediti njegovo slav¬ 
no uspenje; upravo na Veliki ponedeljak počinje Dante svo¬ 
ju priču, kao da time nagoveštava da je u potrazi za tajan¬ 
stvenom granom zalutao u mračnoj šumi u kojoj će sresti 
Vergilija; a njegovo putovanje kroz svetove trajaće sve do 
Uskršnje nedelje, to jest sve do dana uskrsnuća. 

Kao da smrt i silazak u Pakao, s jedne strane, i uskrsnuće 
i uspenje na Nebo s druge, predstavljaju dve suprotne i 
komplementarne faze, od kojih je prva nužna priprema za 
drugu, i koje ćemo bez muke otkriti i u opisu iz hermetič- 
kog „Velikog dela“; takvo dvosmemo kretanje postoji u 
svim tradicionalnim doktrinama. U islamu, na primer, nala¬ 
zimo epizodu o Muhamedovom „noćnom putovanju", koja 
sadrži silazak u područja pakla ( isra ), a zatim uzlazak u 
različite rajeve ili nebeske sfere (miraj); u nekim relacija¬ 
ma tog „noćnog putovanja" nalazimo zaista upadljive slič¬ 
nosti sa Danteovim spevom, što je navelo neke tumače da 
tu vide jedan od glavnih izvora njegovog nadahnuća. Don 
Migel Asin Palasios (Miguel Asin Palacios) pokazao je da 
postoje mnoge sličnosti između Božanstvene komedije (da i 
ne govorimo o nekim odlomcima iz Novog života i Gozbe ) i 
Knjige o noćnom putovanju (Kitab el-isra ) i Otkrivenja iz Me¬ 
ke (Futuhat el-Mekkiyah ) Muhjudina ibn Arabija, dela sta¬ 
rijih za osamdesetak godina, i zaključio da su te sličnosti 
brojnije nego sve one koje su komentatori uočili između 
Danteovog dela i svih drugih književnosti iz svih Zemalja 49 . 
Navešćemo nekoliko primera: ,,U jednoj preradi musliman¬ 
ske legende, vuk i lav preprečuju put hodočasniku, baš kao 

što panter, lav i vuk prisiljavaju Dantea da uzmakne... Ne¬ 
bo je Danteu poslalo Vergilija, a Muhamedu Džebraila; ije¬ 
dan i drugi tokom putovanja zadovoljavaju hodočasnikovu 
radoznalost. U obe legende Pakao je najavljen istovetnim 
znacima: snažnim vrtlogom sukljanjem plamenova... Arhi¬ 
tektura danteovskog Pakla podudara se u svim pojedinosti¬ 
ma sa onom koju nalazimo u muslimanskom Paklu: to su 
dva džinovska levka sačinjena od niza spratova kružnih ni¬ 
voa ili stepenika koji se postepeno spuštaju sve do središta 
zemlje; na svakom od njih boravi određena kategorija gre- 
šnika - što su dublje, to je veća njihova krivica i to su teže 
njihove muke. Svaki nivo je izdeljen na više drugih koji su 
dodeljeni različitim podvrstama grešnika; konačno, oba su 
Pakla smeštena ispod grada Jerusalima... Da bi se očistio po 
izlasku iz Pakla, pre nego što će se popeti u Raj, Dante se 
podvrgava trostrukom pranju. Takvo trostruko pranje pro¬ 
čišćava duše i u muslimanskoj legendi: pre nego što stupe 
na Nebo one zaredom bivaju porinute u vode tri reke koje 
navodnjavaju Avramov vrt... Arhitektura nebeskih sfera 
kroz koje se uzlazi u Nebo takođe je istovetna u te dve le¬ 
gende; u devet neba raspoređene su, prema svojim zaslu¬ 
gama, duše blaženih koje se na kraju sve okupljaju u Empi- 
reji ili poslednjoj sferi... Kao što se Beatriče povlači pred 
svetim Bernardom da bi on poveo Dantea u poslednje de- 
love, tako isto Džebrail napušta Muhameda u blizini Bož¬ 
jeg prestola do kojeg će ga privući svetlosni venac... Konač¬ 
na apoteoza dvaju uzlazaka je ista: dva putnika, uzdignu¬ 
ta do Božjeg prisustva, opisuju Boga kao jedno jezgro sna¬ 
žne svetlosti, okruženo s devet koncentričnih prstenova ko¬ 
je čine zbijeni redovi bezbrojnih anđeoskih duša što odaju 
svetlosne zrake; prsten koji je najbliži jezgru sačinjen je.od- 
heruvima; svaki prsten obavija onaj koji je neposredna 
ispod njega, a svih devet neprestano kruže oko božanskog 
središta... Niže ravni, astronomska neba, krugovi mistične 
ruže, anđeoski horovi koji okružuju središte božanske sve¬ 
tlosti, tri kruga koja simbolizuju lično trojstvo, preuzeo je 

firentinski pesnik, od reći do reči, od Muhjudina ibn Ara¬ 
bija" 50 . 

Takve podudarnosti, krajnje tačne čak i u pojedinostima, 
ne mogu biti slučajne, te imamo mnogo razloga za tvrđenje 
da je Dante zaista u velikoj meri bio inspirisan Muhjudino- 
vim spisima; ali, kako je do njih došao? Kao mogući posred¬ 
nik javlja se Bruneto Latini, koji je boravio u Španiji; ta hi¬ 
poteza nam, međutim, ne izgleda dovoljno ubedljiva. Mu- 
hjudin je rođen u Mursiji, otud i njegov nadimak El-Anda- 
lusi, ali nije proveo čitav život u Španiji; umro je u Dama¬ 
sku; imao je učenika u čitavom islamskom svetu, a najviše 
u Siriji i Egiptu, i na kraju, malo je verovatno da su njego¬ 
va dela tada bila dostupna javnosti; u najmanju ruku, neka 
od njih to nikad nisu bila. U stvari, Muhjudin nikako nije 
bio „mistički pesnik" kao što zamišlja Asin Palasios; u islam- 

skom ezoterizmu on je nosio ime Eš-Seik al-akbar, što zna¬ 
či najveći među duhovnim Učiteljima, uzorni Učitelj, na 
osnovu čega možemo zaključiti da je suština njegovog uče¬ 
nja čisto metafizička i da mnoga načela islamskih inicijacij- 
skih redova, uključujući i ona koja su ujedno najuzvišenija 
i najčvršća, neposredno iz njega ishode. Već smo naznačili 
da su takve organizacije u XII veku, to jest upravo u Muhju- 
dinovo vreme, bile povezane s viteškim redovima i sma¬ 
tramo da se time može objasniti prenošenje koje smo opi¬ 
sali; da je bilo drukčije, i da je Dante upoznao Muhjudina 
preko nekog od „svetovnih" puteva, zašto ga nikada ne bi 
pomenuo zajedno s drugim egzoteričnim filozofima islama, 
Avicenom ili Averoesom? 51 Pored toga, poznato je da je na 
počecima rozekrucijanstva bilo islamskih uticaja, o čemu 
svedoče i navodna putovanja Kristijana Rozenrojca na Is¬ 
tok; ali, pravo poreklo rozekrucijanstva treba tražiti, kao 
što smo već rekli, upravo u viteškim redovima; oni su u 
srednjem veku stvarali istinske intelektualne veze između 
Istoka i Zapada. 

Zapadni modemi kritičari, koji na Muhamedovo „noćno 
putovanje" gledaju kao na puku legendu, manje-više poe- 

tičnu, smatraju da ta legenda nije specifično islamska niti 
arapska, već da potiče iz Persije, jer se povest o jednom slič¬ 
nom putovanju nalazi u jednoj mazdejskoj knjizi, Arda Vi- 
rah Nameh 52 . Neki misle da treba otići još dalje, sve do In¬ 
dije, gde se može naći, u bramanizmu kao i u budizmu, 
mnoštvo simboličkih opisa različitih stanja egzistencije u 
obliku jedne hijerarhijski organizovane celine Neba i Pod¬ 
zemnog sveta; neki čak idu do pretpostavke da je Dante 
mogao neposredno pretrpeti indijski uticaj 53 . Kad se radi o 
onima koji u svemu tome ne vide ništa drugo do „literatu¬ 
ru", taj način predstavljanja može se razumeti, mada je pri¬ 
lično teško poverovati, čak i sa čisto istorijskog stanovišta, 
da je Dante mogao znati nešto o Indiji bez posredovanja 
Arapa. Ali za nas te sličnosti ne pokazuju ništa drugo do je¬ 
dinstvo doktrine koja je sadržana u svim tradicijama; nema 
ničeg neobičnog u tome što svuda nalazimo izražene iste 
istine; da nas to ne bi čudilo, potrebno je da najpre bude¬ 
mo svesni upravo činjenice da su to istine, a ne manje-više 
proizvoljne fikcije. Tamo gde nailazimo samo na sličnosti 
opšteg karaktera, nemamo pravo da izvodimo zaključak o 
neposrednoj komunikaciji; takav zaključak opravdan je sa¬ 
mo tamo gde su iste ideje izražene na istovetan način, kao 
u slučaju Mahjudina i Dantea. Izvesno je da se ono što na¬ 
lazimo kod Dantea potpuno slaže sa indijskim teorijama 
svetova i kosmičkih ciklusa, ah to kod njega nije zaodeve- 
rio specifičnom indijskom formom; takvo slaganje nužno 
ćemo naći kod svih onih koji su svesni istih istina, kakav 
god bio način na koji su do njih dospeli. 


Šesta glava 

TRI SVETA 

Razlikovanje tri sveta, koje predstavlja opšti plan Božan¬ 
stvene komedije, zajedničko je svim tradicionalnim učenji¬ 
ma; međutim, ono poprima različite oblike, pa čak i u 
samoj Indiji postoje dve podele koje se ne poklapaju, ah ni¬ 
su ni protivrečne, već samo odgovaraju dvema različitim 
tačkama gledanja. Prema jednoj od njih, tri sveta su Pod¬ 
zemni svet. Zemlja i Nebo; prema drugoj, u kojoj se Pod¬ 
zemni svet ne pojavljuje, to su Zemlja, Atmosfera (ili sred¬ 
nje područje) i Nebo. Valja priznati da se u prvoj podeli 
srednje područje smatra običnim produžetkom zemaljskog 
sveta; međutim, upravo u toj ulozi se kod Dantea javlja Či- 
stihšte; ono se može poistovetiti s tim područjem. S druge 
strane, ako ostanemo pri ovom poređenju, druga podela je 
strogo ekvivalentna razlikovanju koje nalazimo u katoličkoj 
doktrini između vojevstvene Crkve, stradalničke Crkve i po- 
bedničke Crkve; ni tu ne može biti govora o Paklu. Konač¬ 
no, često postoje još i brojne potpodele Neba i Podzemnog 
sveta; ah, u svakom slučaju, uvek je reč o jednom hijer¬ 
arhijskom rasporedu stpunjeva egzistencije, koji realno 
postoje u neograničenom mnoštvu i mogu biti razvrstani na 
razne načine, u zavisnosti od toga koje su analoške kore¬ 
spondencije uzete za osnovu simboličkog predstavljanja. 

Neba su viša stanja bića; Podzemni svetovi su, kao što 
im samo ime kaže, niža stanja; a kad kažemo viša i niža, to 
treba razumeti u odnosu na ljudsko ih zemaljsko stanje, ko¬ 
je je prirodno uzeto kao srednji član poređenja, jer nam 
ono neizbežno služi kao polazište. Budući daje istinska ini¬ 
cijacija svesno osvajanje viših stanja, lako je shvatiti zašto 
je ona simbolično opisana kao uzlazak ili „nebesko putova¬ 
nje"; ah, može se postaviti pitanje zašto tom uzlasku pret- 

hodi silazak u Podzemni svet. Za to ima više razloga; ne 
možemo ih navesti u celini ako se ne upustimo u odveć 
obimna razjašnjenja, koja bi nas odvela daleko od poseb¬ 
nog predmeta ove studije; reći ćemo samo ovo: s jedne 
strane, taj silazak je sažeto ponavljanje stanja koja logički 
prethode ljudskom stanju, koja su odredila njegove poseb¬ 
ne okolnosti i koja, uz to, moraju učestvovati u potonjem 
„preobražaju"; s druge strane, on omogućuje da se, prema 
nekim modalitetima pokažu mogućnosti nižeg poretka ko¬ 
je biće u nerazvijenom stanju još nosi u sebi i koje ono mo¬ 
ra iscrpsti kako bi moglo da pristupi ostvarenju viših stanja. 
Treba naglasiti da ovde nije reč o stvarnom vraćanju bića 
na stanja koja je već ostavilo za sobom; ono ta stanja može 
istraživati samo posredno, tako što će postajati svesno tra¬ 
gova koje su ona ostavila u tamnijim područjima samog 
ljudskog bića; zato je Podzemni svet simbolično predsta¬ 
vljen kao oblast koja se nalazi u unutrašnjosti Zemlje. Na¬ 
suprot tome, neba su realno viša stanja; dakle, ne govori se 
samo o njihovom odrazu u ljudskom stanju, a njihov najvi¬ 
ši produžetak jeste srednje područje ili Čistilište, planina na 
čiji vrh Dante smešta svoj zemaljski Raj. Stvarni cilj inicija¬ 
cije nije samo obnavljanje „rajskog stanja", koje je tek jed¬ 
na etapa na putu što vodi ka mnogo većoj visini, jer tek po¬ 
sle te etape počinje pravo „nebesko putovanje"; taj cilj je 
aktivno osvajanje „nadljudskih" stanja, jer kao što Dante 
ponavlja za Jevanđeljem, ,Jtegnum coelorum violenzia 
pate..." 54 , i tu treba videti jednu od osnovnih razlika izme¬ 
đu posvećenika i mistika. Drugim rečima, ljudsko stanje 
mora najpre biti dovedeno do svoje pune ekspanzije pomo¬ 
ću celovitog ostvarivanja onih mogućnosti koje su mu svoj¬ 
stvene („rajsko stanje" znači upravo tu punoću); ali, to ni¬ 
pošto nije kraj, već samo osnova na koju će se biće osloniti. 
da bi moglo „salire alle stelle" 55 , to jest da bi se uzdiglo u 
viša stanja koja obrazuju planetarne i stelame sfere, rečeno 
jezikom astrologije, a anđeoske hijerarhije, prema jeziku 
teologije. Treba, dakle, razlikovati dva perioda u tom uspi¬ 


njanju; prvi je, zapravo, uspinjanje samo u odnosu na obič¬ 
nu čovečnost: kolika god bila visina neke planine, ona je 
ipak ništavna u poređenju sa udaljenošću između Zemlje i 
Neba; u stvari, tu se pre može govoriti o produžetku, jer je 
reč o potpunom razvijanju ljudskog stanja. Razvoj mogućno¬ 
sti potpunog bića događa se najpre kao „širenje", a zatim kao 
„uzdizanje", da se poslužimo rečnikom islamske ezoterije; a 
dodaćemo i to da razlika između ta dva perioda odgovara 
antičkoj podeli na „male misterije" i „velike misterije". 

Tri faze na koje se redom odnose tri dela Božanstvene ko¬ 
medije mogu se dalje objasniti indijskom teorijom guna, 
fundamentalnih svojstava ili, tačnije, tendencija iz kojih is¬ 
hodi sveukupno očitovano biće; satva (sattiva), saobraznost 
čistoj suštini Bića, koja je istovetna sa svetlošću Saznanja, 
simbolizovanom sijanjem nebeskih sfera koje predstavljaju 
viša stanja rađa (rajas ), nagon koji izaziva rasprostiranje 
bića u nekom određenom stanju, kakvo je ljudsko stanje, 
ili, drugim rečima, razvoj tog bića na nekom nivou egzi¬ 
stencije; i konačno, tama (tamas ), tama poistovećena s ne¬ 
znanjem, mračni koren bića u njegovim nižim stanjima. Ta¬ 
ko se, satva, uzlazna tendencija, odnosi na viša i svetla sta¬ 
nja, to jest na Nebo, a tama, silazna tendencija, na niža i 
mračna stanja, to jest na Podzemni svet; rađa se može 
predstaviti kao rasprostiranje u horizontalnom pravcu, a 
odnosi se na srednji svet, što ovde znači „svet čoveka", jer 
mi svoj stepen egzistencije uzimamo kao osnov poređenja; 
podrazumeva se da taj svet obuhvata Zemlju sa Cistilištem, 
to jest da je on jedinstvo telesnog i psihičkog sveta. Vidimo 
da to tačno odgovara prvom od dva načina predstavljanja 
tri sveta koja smo ranije pomenuli; a prelazak iz jednog od 
tih svetova u drugi može biti opisan kao nešto što ishodi iz 
jedne promene u opštem usmerenju bića, ili iz promene gu- 
ne koja u njemu preovlađuje i usmerava ga. Postoji jedan 
vedski tekst u kojem su tri gune prikazane kako se preobra¬ 
ćaju jedna u drugu prema opadajućem redu: „Sve je bilo ta¬ 
ma: on (Vrhovni Brahmaj naredio je promenu, i tama je 

poprimila boju, to jest prirodu rade (posrednika između ta¬ 
me i svetlosti); a rađa se, pošto je ponovo dobila zapovest, 
zaodenula prirodom satve.“ U ovom tekstu nalazimo nešto 
poput šeme ustrojstva tri sveta počev od prvobitnog haosa 
mogućnosti i saobrazno redu postajanja i povezivanja ci¬ 
klusa sveopšte egzistencije. Pored toga, svako biće, da bi 
ostvarilo sve svoje mogućnosti, mora redom proći, u ono¬ 
me što ga se posebno tiče, kroz stanja koja odgovaraju tim 
različitim ciklusima, i zato inicijacija, koja ima za cilj pot¬ 
puno dovršenje bića, mora da prolazi kroz iste faze: inicija- 
cijski proces tačno reprodukuje kosmogonijski proces zato 
što postoji konstitutivna sličnost između Makrokosmosa i 
Mikrokosmosa 56 . 


Sedma glava 

SIMBOLIČNI BROJEVI 


Pre nego što pređemo na razmatranja koja se tiču teori¬ 
je kosmičkih ciklusa, moramo napraviti nekoliko napome¬ 
na o ulozi simbolike brojeva u Danteovom delu; pronašli 
smo vrlo zanimljiva obaveštenja o toj temi u jednom delu 
profesora Rodolfa Beninija 57 , ali nam se čini da je on pro¬ 
pustio da izvede neke od mogućih zaključaka. Tačno je da 
se njegov rad bavi istraživanjem prvobitnog plana Pakla i 
daje motivisan pre svega literarnim razlozima; ipak, po na¬ 
šem mišljenju, on pruža osnovu za neka tvrđenja koja ima¬ 
ju mnogo veći značaj. 

Prema Beniniju, kod Dantea postoje tri para brojeva koji 
imaju autentičnu simboličku vrednost: to su 3 i 9, 7 i 22, 
515 i 666. Što se tiče prva dva broja, tu nema nikakvih te¬ 
škoća: svako zna da je opšta podela speva trojna i upravo 
smo objasnili iz kojih dubokih razloga; s druge strane već 
smo pomenuli da je 9 broj Beatriče, kao što se jasno vidi u 
Novom životu. Taj broj 9 je, uz to, neposredno povezan s pr¬ 
vim u paru, pošto je njegov kvadrat, i mogli bismo ga na¬ 
zvati trostrukim trojstvom; to je broj anđeoskih hijerarhija, 
dakle Neba, ali i broj krugova Pakla, jer postoji odnos obr- 

V 

nute simetrije između Neba i Podzemnog sveta. Sto se pak 
tiče broja 7, koji nalazimo naročito u podeli Čistilišta, sve 
tradicije i njega smatraju svetim brojem, ali mislimo da ov- 
de nije neophodno nabrajati sve njegove primene; podseti- 
ćemo samo na jednu od najvažnijih: učenje o sedam plane¬ 
ta, koje služi kao osnova mnoštvu sličnih korespondencija 
(već smo naveli primer sedam slobodnih veština). Broj 22 
povezan je s brojem 7 u razlomku 22/7, koji je aproksima¬ 
tivan izraz odnosa obima kruga prema njegovom prečniku, 
tako da skup ta dva broja predstavlja krug, najsavršeniju fi- 

guru za Dantea kao i za pitagorejce (sve podele svakog od 
tri sveta imaju kružan oblik); štaviše, 22 ujedinjuje simbo¬ 
le dva „elementarna kretanja" aristotelovske fizike: pomer- 
no kretanje, predstavljeno brojem 2, i menjanje, predstavlje¬ 
no brojem 20, kao što sam Dante objašnjava u Gozbi 58 . Ta¬ 
kvo tumačenje daje Benini za ovaj poslednji broj; iako pri¬ 
znajemo da je ono sasvim tačno, moramo da kažemo da 
nam taj broj ne izgleda tako fundamentalan kao što on mi¬ 
sli, i da čak smatramo da je izveden iz jednog drugog, koji 
ovaj autor tek uzgred pominje, a koji je zapravo značajniji: 
to je broj 11, a 22 je tek njegov umnožak. 

Na ovome ćemo se malo zadržati; najpre, taj propust 
nam kod Benijija izgleda utoliko neobičniji što se čitav nje¬ 
gov rad osniva na sledećoj napomeni: većina zaokruženih 
prizora ili epizoda u koje su podeljena različita pevanja Pa¬ 
kla ima ili jedanaest strofa ili dvadeset i dve (nekolicina ih 
ima samo deset); nalazimo i izvestan broj preludija i finala 
sa sedam strofa; a ako te proporcije nisu uvek očuvane, to¬ 
me je razlog činjenica daje prvobitni plan Pakla kasnije pro- 
menjen. Kad se to ima u vidu, zašto ne bismo smatrali da je 
broj 11 u najmanju ruku jednako značajan kao i 22? Ta dva 
broja povezana su i s dimenzijama graničnih jaruga (jbol- 
gie ), čiji su obimi jedanaest, odnosno dvadeset i dve milje; 
ali, 22 nije jedini umnožak od 11 koji se pojavljuje u spevu. 
Nailazimo i na broj 33; to je broj pevanja u svakom od tri 
dela; samo ih Pakao ima 34, ali prvo je više nalik opštem 
uvodu; na taj način je ukupan broj pevanja u delu zaokru¬ 
žen na 100. S druge strane, kad znamo šta je Danteu značio 
ritam, s dobrim razlogom ćemo zaključiti da nije proi¬ 
zvoljno odabrao stih od 11 slogova, baš kao ni strofu od tri 
stiha koja nas podseća na trojstvo; svaka strofa ima 33 slo¬ 
ga, a celine od 11 i 22 strofe, o kojima je upravo bilo reči, 
sadrže 33, odnosno 66 stihova; svi različiti umnošci od 11 
koje ovde nalazimo imaju posebnu simboličku vrednost. Ni¬ 
je, dakle, dovoljno ograničiti se, kao što čini Benini, na to da 
se uvedu brojevi 10 i 11 između 7 i 22 kako bi se obrazovao 

, jedan tetrakord koji ima maglovitu sličnost s grčkim tetra- 
kordom“; to objašnjenje nam izgleda prilično smušeno. 

Broj 11 je zaista igrao značajnu ulogu u simbolizmu ne¬ 
kih inicijacijskih organizacija; a što se tiče njegovih umno- 
žaka, prisetimo se samo daje 22 broj slova hebrejskog alfa¬ 
beta, a znamo koji je njegov značaj u Kabali; 33 je broj god¬ 
ina Hristovog zemaljskog života, koji ponovo nalazimo u 
simboličkim godinama masonskog Ružinog krsta, kao i u 
broju stepeni Škotske masonerije; u arapskom je 66 ukup¬ 
na brojčana vrednost imena Alah, a 99 je, prema islamskoj 
tradiciji, broj glavnih božanskih atributa; mogli bismo bez 
sumnje navesti još mnogo takvih primera. Pored različitih 
značenja koja se mogu pridati broju 11 i njegovim umno- 
šcima, njegova upotreba kod Dantea predstavlja istinski 
„znak prepoznavanja", u najstrožem značenju tog izraza; 
smatramo da upravo tu treba tražiti razlog izmena koje je 
pretrpeo Pakao posle prve redakcije. U motive koji su mo¬ 
gli dovesti do tih izmena Benini ubraja izvesne promene u 
hronološkom i arhitektonskom planu dela, koje su svakako 
moguće, ali nam ne izgledaju nepobitno dokazane; ali, on 
pominje i „nove činjenice koje je pesnik želeo da uzme u ob¬ 
zir u sistemu proročanstava", i čini nam se da se on upravo 
tu približava istini, naročito kad dodaje: „Na primer, papa 
Klement V umro je 1314, kad je morala biti dovršena prva 
verzija Pakla. u U stvari, pravi razlog, po našem mišljenju, 
treba tražiti u događajima koji su se odigrali od 1300. do 
1314, to jest u ukidanju Templarskog reda i različitim po- 
sledicama koje su usledile S9 ; uostalom, Dante nije mogao 
da se uzdrži da ne pomene te događaje, pa je kroz usta Hu- 
ga Kapeta predskazao zločine Filipa Lepog, nakon što je go¬ 
vorio o uvredi koju je ovaj naneo „Hristu u njegovom na- 
mesništvu"; zatim je nastavio 60 : 

Veggio ii nuovo Pilato si crudele, 

Che cio nol sazia, ma, senza decreto. 

Porta nel Tempio le cupide vele. 

I, što je još neobičnije, sledeća strofa 61 sadrži Nekam 
Adonai 62 Templarskog kadoša izražen Danteovim rečima: 

0 Signor mio, quando saro io lieto 
A veder la vendetta, che, nascosa, 

Fa dolce Vira tua nel tuo segreto? 

Nema nikakve sumnje da su upravo to „nove činjenice" 
koje je Dante uzeo u obzir, i to ne iz onih pobuda na koje 
bi se moglo pomisliti kad bi se zanemarila priroda organi¬ 
zacija kojima je pripadao. Te organizacije koje su proizašle 
iz Templarskog reda i koje su preuzele jedan deo njegovog 
nasleđa, morale su da se prerušavaju još mnogo brižljivije 
nego ranije, posebno posle smrti njihovog spoljnjeg pogla¬ 
vara, cara Henrika VII od Luksemburga, čiji je budući pre- 
sto Beatriče pokazala Danteu na najvišem Nebu 63 . Tada je 
trebalo prikrivati znak „prepoznavanja" koji smo pomenu- 
li: podele speva u kojima se najjasnije pojavljuje broj 11 
morale su biti ne ukinute, ali svakako učinjene manje vidlji¬ 
vima, tako da ih mogu otkriti samo oni koji poznaju njihov 
smisao i značenje; i kad imamo u vidu da je prošlo šest ve- 
kova pre nego što je njihovo postojanje obelodanjeno, tre¬ 
ba priznati da su željene mere opreza bile dobro preduzete 
i delotvorne 64 . 

Na drugoj strani, u isto vreme kad je uneo izmene u pr¬ 
vi deo svog speva, Dante je uveo i nove referencije na dru¬ 
ge simboličke brojeve; o tome Benini kaže: „Dante je zatim 
zamislio da udesi intervale između proročanstava i drugih 
naglašenih delova speva na takav način da oni jedni drugi¬ 
ma odgovaraju posle određenog - naravno, simboličnog - 
broja stihova. Sve u svemu, jedan sistem rima i ritmičkih 
perioda zamenjen je drugim, mnogo složenijim, kao što i 
priliči jeziku otkrivenja, kojim se služe bića obdarena spo¬ 
sobnošću gledanja u budućnost. Tu se pojavljuju čuveni 
brojevi 515 i 666, kojih je trilogija puna: 666 stihova deli 
Čakovo (Ciacco) proročanstvo od Vergilijevog, 515 deli Fa- 


rinatino proročanstvo od Cakovog; 666 stoji između proro¬ 
čanstava Bruneta Latinija i Farinate, i još 515 između pro¬ 
ročanstva Nikole III i gospodina Bruneta." Brojevi 515 i 
666, koji se ovde tako pravilno izmenjuju, suprotstavljeni 
su jedan drugom u simbolizmu koji je Dante prihvatio: zna¬ 
mo da je u Apokalipsi 666 „broj zveri", i da su se mnogi 
upuštali u nebrojene proračune, često rukovođeni samo 
sopstvenom uobraziljom da bi pronašli broj koji predstavlja 
numeričku vrednost Antihrista, „jer taj broj je broj čove- 
ka“ 65 ; s jedne strane, broj 515 je izričito pomenut u znače¬ 
nju direktno suprotnom od onog koje nalazimo u Beatriči- 
nom predskazanju: ,,Un cinquecento diece e cinque, messo di 
Dio...“ 66 . Mislilo se da je taj broj 515 isto što i tajanstveni 
Veltro, neprijatelj vuka koji je, dakle, poistovećen sa apoka- 
liptičkom zveri 67 ; pretpostavljalo se, takođe, da oba ta sim¬ 
bola označavaju Henrika od Luksemburga 68 . Ovde nemamo 
nameru da raspravljamo o tome šta znači Veltro 69 , ali ne ve- 
rujemo da bi tu trebalo videti aluziju na određenu ličnost; 
smatramo da je reč samo o jednom aspektu Danteove op- 
šte koncepcije Carstva 70 . Benini, pošto je uočio da se broj 
515 rimskim brojevima beleži DVX, tumači ta slova kao ini¬ 
cijale za Dante, Veltro di Cristo; međutim, to tumačenje je 
izrazito usiljeno i, pored toga, ništa nam ne daje za pravo 
da pretpostavimo da je Dante želeo da se poistoveti s tim 
„božanskim izaslanikom". Zapravo, dovoljno je promeniti 
red tih numeričkih slova da bi se dobilo DVX, to jest reč 
Dux kojoj nije potrebno nikakvo objašnjenje 71 ; dodaćemo 
još da zbir cifara broja 515 iznosi li 72 : taj Dux može biti 
Henrik od Luksemburga ako se baš hoće, ali on takođe mo¬ 
že biti, s jednakim pravom, sasvim drugi vladar koga će 
možda izabrati iste organizacije da bi ostvarile cilj koji im 
je dodeljen u društvenom poretku, a koji Škotska masone¬ 
rija i dalje označava kao „vladavinu Svetog Carstva" 73 . 

Osma glava 

KOSMIČKI CIKLUSI 


Posle ovih zapažanja kojima smo želeli da utvrdimo ne¬ 
ke značajne istorijske momente, stižemo do onoga što Be- 
nini naziva kronologijom" Danteovog speva. Već smo pod- 
setili na to da je Dante obavio svoje putovanje kroz sveto- 
ve tokom Velike nedelje, to jest u onom trenutku liturgijske 
godine koji odgovara prolećnoj ravnodnevici; videli smo ta- 
kođe da su u to doba, prema Aruu, katari vršili svoje inici¬ 
jacije. S druge strane, u masonskim ložama Ružinog krsta, 
sećanje na Tajnu večeru obavljano je na Veliki četvrtak, dok 
se s radom simbolično nastavljalo u tri po podne u petak, 
to jest u dar^ i čas Hristove smrti. Konačno, početak te Veli¬ 
ke nedelje podudario se godine 1300. sa punim mesecom; 
tim povodom možemo dopuniti niz podudarnosti na koje je 
ukazao Aru tako što ćemo istaći da su noahiti održavali svo¬ 
je skupštine u vreme punog meseca. 

Godina 1300. označila je polovinu Danteovog života (ta¬ 
da je imao 35 godina), a za njega je ona predstavljala i po¬ 
lovinu vremena; ponovo ćemo navesti Beninijeve reči: „Za¬ 
nesen u jednu krajnje egocentričnu misao, Dante je posta¬ 
vio svoju viziju u sredinu života sveta - kretanje Neba tra¬ 
jalo je pre njega 65 vekova, a trajaće još 65 posle njega - i 
vešto je izveo da se tu susretnu tačne godišnjice, u tri vrste 
astronomskih godina, najvećih istorijskih događaja, a u če¬ 
tvrtoj, godišnjica najvećeg događaja njegovog ličnog živo¬ 
ta." Ono na šta pre svega treba obratiti pažnju jeste proce- 
na ukupnog trajanja sveta, ili, kako bismo radije rekli, te¬ 
kućeg ciklusa: dva puta po 65 vekova, to jest, 130 vekova 
ili 13000 godina, pri čemu je od početka hrišćanske ere is¬ 
teklo 13 vekova, dakle tačno jedna desetina ukupnog dota¬ 
dašnjeg postojanja sveta. Broj 65 je i sam po sebi zanimljiv: 


sabiranjem njegovih cifara ponovo se dobija 11, a pored to¬ 
ga 11 je tu razloženo na 6 i 5, simbolični broj Makrokos- 
mosa, odnosno Mikrokosmosa; oba ta broja Dante izvodi iz 
prvobitnog jedinstva kad kaže: „...Cosi come raia dell’ un, 
se si conosce, ii cinque e ii sei“ 74 . Najzad, kad 65 izrazimo 
rimskim brojevima, kao što smo učinili sa 515, dobijamo 
LXV, ili, ako na isti način promenimo red numeričkih slova, 
dobijamo LVX, to jest reč Lux; a to može imati veze sa ma¬ 
sonskim dobom Istinske Svetlosti 75 . 

Ali, tu je najzanimljivije nešto drugo: period od 13ooo 
godina nije ništa drugo do poluperiod pomicanja ravno- 
dnevice unapred, procenjen s greškom od plus 40 godina, 
dakle manjom od pola veka, što predstavlja jednu sasvim 
prihvatljivu približnu vrednost, pogotovo kad uzmemo u 
obzir da je to trajanje izraženo vekovima. Pravi period tra¬ 
je ukupno 25920 godina, a njegova polovina je 12960 go¬ 
dina; taj poluperiod je persijska i grčka „velika godina", ko¬ 
ja se ponekad procenjuje na 12000 godina, što je znatno 
netačnije nego Danteovih 13000 godina. Tu veliku godinu 
stari su smatrali vremenom koje protekne između dve 
obnove sveta, što bez sumnje treba protumačiti, u istoriji 
zemaljskog čovečanstva, kao vremenski raspon između ve¬ 
likih kataklizmi u kojima su nestajali čitavi kontinenti (u 
poslednjoj je nestala Atlantida). Istini za volju, to je tek je¬ 
dan sekundarni ciklus, koji se može smatrati delom drugog, 
šireg ciklusa; ali, zahvaljujući izvesnom zakonu korespon¬ 
dencije, svaki sekundarni ciklus ponavlja, na manjoj lestvi- 
ci, faze velikog ciklusa kojem pripada. Ono što se može re¬ 
ći o ciklusnom zakonu uopšte naći će, dakle, svoju prime- 
nu na različitim stepenima: istorijski ciklusi, geološki ciklu¬ 
si, kosmički ciklusi u pravom smislu, s podelama i potpode- 
lama koje dalje umnožavaju mogućnosti primene. Pored to¬ 
ga, kad stupimo van granica zemaljskog sveta, više ne mo¬ 
že biti govora o merenju trajanja jednog ciklusa doslovno 
shvaćenim brojem godina; brojevi tada dobijaju čisto sim¬ 
boličnu vrednost i pre izražavaju razmere nego stvarna tra- 

janja. Jednako je tačno da su, u indijskoj kosmologiji, svi ci- 
klusni brojevi suštinski zasnovani na periodu pomeranja 
ravnodnevice unapred i da su s njim u jasno određenoj 
vezi 76 ; to je, dakle, fundamentalna pojava u astronomskoj 
primeni cuklusnih zakona i, prema tome, prirodno polazi¬ 
šte svih analognih transpozicija koje se mogu izvršiti na 
osnovu tih istih zakona. Nemamo nameru da se ovde bavi¬ 
mo razvojem tih teorija; značajno je, međutim, da je Dan¬ 
te uzeo istu osnovu za svoju simboličnu hronologiju i da i 
ovde možemo utvrdit* njegovo potpuno slaganje sa tradici¬ 
onalnim učenjima Istoka 77 . 

Možemo se, međutim, zapitati zbog čega Dante posta¬ 
vlja svoju viziju tačno u sredinu „velike godine"; tu se zai¬ 
sta može govoriti o „egocentrizmu" ako se ne pronađu dru¬ 
gi razlozi. Ovde je potrebna jedna napomena: kad se odre¬ 
di neka polazna tačka u vremenu i kad se počev od nje ra¬ 
čuna trajanje cikličnog perioda, uvek će se dospeti do tač¬ 
ke koja će potpuno korespondirati sa onom od koje smo po- 
šli, jer upravo ta korespondencija između elemenata ciklu¬ 
sa koji idu jedan za drugim obezbeđuje njihov kontinuitet. 
Dakle, idealno polazište postavljeno je u sredinu jednog ta¬ 
kvog perioda; na taj način se dobijaju dva jednaka trajanja, 
jedno koje prethodi i drugo koje sledi, u kojima se zbiva či¬ 
tava revolucija neba, jer se sve stvari na kraju nalaze ne u 
istovetnom položaju (tvrditi tako nešto znači pasti u Niče- 
ovu zabludu „večnog vraćanja") već u položaju koji analog¬ 
no korespondira početnom. To se geometrijski može pred¬ 
staviti na sledeći način: ako je dati ciklus poluperiod pome¬ 
ranja ravnodnevice unapred, i ako se čitav period predstavi 
krugom, dovoljno je povući horizontalni prečnik da bi se taj 
krug podelio na dve polovine od kojih svaka predstavlja 
jedan poluperiod, čiji početak i kraj odgovaraju dvema 
krajnjim tačkama prečnika; ako posmatramo samo gornji 
polukrug, i ako povučemo njegov vertikalni poluprečnik, 
jedna njegova krajnja tačka pašče u središte; ona odgovara 
„sredini vremena". Tako dobijena figura je znak ©, to jest 

alhemijski simbol mineralne vladavine 78 ; ako se povrh nje¬ 
ga doda krst, dobija se simbol „kugle sveta", hijeroglif Ze¬ 
mlje i amblem carske moći 79 . Ta poslednja upotreba datog 
simbola navodi nas da mislimo kako je on za Dantea mo¬ 
rao imati posebnu vrednost; a dodavanje krsta neraskidivo 
je povezano s činjenicom da je središnja tačka u koju je po¬ 
stavljen geografski odgovarala Jerusalimu, koji je za njega 
predstavljao ono što možemo nazvati „duhovnim stože¬ 
rom" 80 . S druge strane, na antipodima Jerusalima, to jest 
na drugom polu, uzdiže se planina Čistilišta, nad kojom 
sijaju četiri zvezde sazvežđa „Južni krst" 81 ; iznad njega se 
nalazi ulaz u Nebo, kao što se iznad Jerusalima nalazi ulaz 
u Podzemni svet; tom suprotnošću predstavljena je antite¬ 
za „žalosnog Hrista" i „blaženog Hrista". 

Na prvi pogled, može nam izgledati neobično uspostav¬ 
ljanje takve jednakosti između jednog hronološkog i jednog 
geografskog simbolizma; a ipak, upravo na to smo hteli da 
dođemo kako bismo prethodnoj napomeni dali njeno pra¬ 
vo značenje, jer vremenski sled, u svemu ovome, nije ništa 
drugo do jedan oblik simboličnog izražavanja. Bilo koji ci¬ 
klus može biti podeljen u dve faze koje su, hronološki, nje¬ 
gove dve sukcesivne polovine, i to u onoj formi koju smo 
ranije prikazali; ali u stvarnosti te dve faze predstavljaju 
delatnosti dve suprotstavljene, ali i komplementarne ten¬ 
dencije; a ta delatnost očigledno može biti i istovremena 
kao i sukcesivna. Postaviti se u središte kruga znači, dakle, 
postaviti se u tačku u kojoj se te dve tendencije uravnote- 
žuju: kao što kažu muslimanski posvećenici, to je „božan- 
sko mesto u kojem se izmiruju suprotnosti i protivrečnosti"; 
to je središte „točka stvari", prema indijskom izrazu, ili ,,ne- 
promenljivo središte" dalekoistočne tradicije, nepokretna 
tačka oko koje rotiraju sfere, neprekidno menjanje pojav¬ 
nog sveta. Danteovo putovanje se odvija po „duhovnoj osi" 
sveta; samo odatle se, zapravo, mogu predstaviti sve stvari 
u postojanom obliku, jer tu i sami izmičemo promeni, i ta¬ 
ko se može steći jedan povezan i celovit pogled. 

Sa strogo inidjacijskog stanovišta, ovo što smo napo¬ 
menuli odgovara još jednoj dubokoj istini; biće mora pre 
svega da poistoveti središte sopstvene individualnosti (u 
tradicionalnom simbolizmu predstavljeno srcem) s kosmič- 
kim središtem onog stanja egzistencije kojem pripada ta 
individualnost; to središte će uzeti kao osnovu za uznoše- 
nje u viša stanja. U njemu počiva savršena ravnoteža, slika 
načelne nepromenljivosti u pojavnom svetu; tu se projektu- 
je osa koja međusobno povezuje sva stanja, „božanski 
zrak“, čiji uzlazni smer vodi ravno do onih stanja koja tre¬ 
ba dostići. Svaka tačka virtuelno poseduje te mogućnosti i, 
ako tako možemo reći, predstavlja potencijalno središte; ali 
ona to treba i stvarno da postane, pomoću jedne stvarne 
identifikacije, da bi omogućila potpuno rasprostiranje bića. 
Zbog toga Dante, da bi mogao da se uspne ne Nebo, mora 
najpre da se postavi u jednu tačku koja je zaista središte ze¬ 
maljskog sveta; a ta tačka je istovremeno i središte vreme¬ 
na i središte prostora, to jest ona se odnosi na oba uslova 
koji suštinski karakterišu egzistenciju u ovom svetu. 

Ako sad ponovo pribegnemo geometrijskom predstavlja¬ 
nju koje smo ranije koristili, videćemo da vertikalni polu- 
prečnik, koji ide od površine zemlje do njenog središta, od¬ 
govara prvom delu Danteovog putovanja, to jest prolasku 
kroz Podzemni svet. Središte zemlje je najniža tačka zato 
što ka njemu idu sile teže iz svih delova; dakle, čim se ta 
tačka prođe, počinje uspon u suprotnom smeru, a na njego¬ 
vom kraju su antipodi polazišta. Dakle, da bi se prikazala 
ta druga faza, poluprečnik treba produžiti dalje od sredi¬ 
šta, to jest treba dovršiti vertikalni prečnik; tako dobijamo 
figuru kruga podeljenog krstom, to jest znak ©, koji je her- 
metički simbol biljne vladavine. Ili, ako na opšti način pre¬ 
dočimo prirodu simboličnih elemenata koji igraju presudnu 
ulogu u prva dva dela speva, možemo utvrditi da se oni 
odnose na dva carstva, mineralno i biljno; nećemo posebno 
isticati očiglednu vezu koja povezuje prvo carstvo sa unu¬ 
trašnjim područjima zemlje, podsetićemo samo na „mistič- 

na drveta“ Cistilišta i Zemaljskog raja. Moglo bi se očekiva¬ 
ti da postoji i korespondencija između trećeg dela i životinj¬ 
ske vladavine 82 ; ah, istini za volju, nje nema, jer su tu preko- 
račene granice zemaljskog sveta, te nadalje nije moguće pri- 
menjivati isti simbolizam. Upravo na kraju drugog dela, to 
jest još u Zemaljskom raju, nalazimo najveće obilje životinj¬ 
skih simbola; mora se proći kroz tri carstva, koja predstavlja¬ 
ju različite modalitete egzistencije u našem svetu, da bi se 
prešlo u druga stanja, gde su uslovi sasvim različiti 83 . 

Potrebno je još da razmotrimo dve suprotne tačke, 
postavljene na dva kraja ose koja prolazi kroz zemlju; kao 
što smo rekli, one predstavljaju Jerusalim i Zemaljski raj. 
To su, u izvesnom smislu, vertikalne projekcije dveju tača- 
ka koje označavaju početak i kraj hronološkog ciklusa i ko¬ 
je smo, kao takve, doveli u vezu s krajnjim tačkama hori¬ 
zontalnog prečnika u prethodnoj simboličnoj slici. Ako te 
krajnosti predstavljaju suprotnosti u vremenu, a krajnje 
tačke vertikalnog prečnika predstavljaju suprotnosti u pro¬ 
storu, na taj način dobijamo jedan izraz komplementarne 
uloge dva načela čije se dejstvo u našem svetu iskazuje po¬ 
stojanjem dva uslova vremena i prostora. Vertikalna projek¬ 
cija može se smatrati projekcijom u „bezvremeno**, ako je 
dopušteno da se poslužimo tim izrazom, jer ona prati osu 
na kojoj su sve stvari prikazane u trajnom, a ne više u pro¬ 
laznom vidu; prelazak sa horizontalnog na vertikalni preč¬ 
nik predstavlja, dakle, zaista promenu iz sleda u jednovre- 
menost. 

Ali, možemo se zapitati kakva je veza između dve tačke 
o kojima govorimo i krajeva hronološkog ciklusa? Za jednu 
od njih. Zemaljski raj, taje veza jasna, i upravo se tu nala¬ 
zi ono što odgovara početku ciklusa; ali kad je reč o drugoj, 
treba primetiti.da.je Zemaljski Jerusalim shvaćen kao nago- 
veštaj Nebeskog Jerusalima koji opisuje Apokalipsa; pored 
toga, simbolički pošmatrano, Jerusalim je i mesto uskrsnu¬ 
ća i poslednjeg suda, koji dovršavaju ciklus. Položaj te dve 
međusobno suprotne tačke dobija još jedno značenje ako 

imamo u vidu da Nebeski Jerusalim nije ništa drugo do re¬ 
produkcija Zemaljskog raja, prema jednoj analogiji koja se 
primenjuje u obrnutom smeru 84 . Na početku vremena, to 
jest postojećeg ciklusa. Zemaljski raj je učinjen nepristupač¬ 
nim posle čovekovog pada; Novi Jerusalim mora „sići s ne¬ 
ba na zemlju" na kraju tog istog ciklusa, da bi obeležio po¬ 
novno uspostavljanje svih stvari u njihov prvobitni pore¬ 
dak, i može se reći da će on u budućem ciklusu imati istu 
onu ulogu koju je u ovom igrao Zemaljski raj. U stvari, kraj 
jednog ciklusa analogan je njegovom početku, i poklapa se 
s početkom sledećeg ciklusa. Ono stoje na početku ciklusa 
bilo samo virtuelno, na njegovom kraju je realno ostvareno, 
i odmah rađa nove virtuelnosti, koje će se razvijati tokom 
narednog ciklusa; ali, na tom pitanju se ne možemo više 
zadržavati a da potpuno ne napustimo predmet istraživa¬ 
nja 85 . Da bismo ukazali na još jedan aspekt iste simbolike, 
dodaćemo da je središte bića, koje smo ranije pomenuli, u 
indijskoj tradiciji označeno kao „grad Brahme" (na sanskri- 
tu Brah-mapura), i da mnogi tekstovi govore o njemu reči- 
ma koje su gotovo istovetne sa onima koje nalazimo u apo- 
kaliptičkom opisu Nebeskog Jerusalima 86 . Najzad, da bi¬ 
smo se vratili onome sto se neposrednije tiče Danteovog 
putovanja, ucinićemo sledeću napomenu: ako početna 
tačka ciklusa postaje kraj obilaska zemaljskog sveta, u to¬ 
me nalazimo jednu formalnu aluziju na „povratak izvori¬ 
ma" koji zauzima značajno mesto u svim tradicionalnim 
učenjima i koji s posebnom upornošću ističu - a to slaganje 
je prilično značajno — islamski ezoterizam i taoizam; pored 
toga, reč je i o obnavljanju „rajskog stanja", o kojem smo 
već govorili i koje terba posmatrati kao preduslov za osva¬ 
janje viših stanja bića. 

Tačka koja se nalazi na podjednakoj udaljenosti od dve- 
ju krajnosti, to jest središte zemlje, jeste, kao što smo rekli, 
najniža tačka; ona odgovara i sredini kosmičkog ciklusa, 
kad se taj ciklus posmatra hronološki, kao vremenski sled. 
U stvari, celina se tad može podeliti u dve faze: silaznu, u 


smeru sve naglašenije diferencijacije, i uzlaznu, povratak 
ka prvobitnom stanju. Te dve faze, koje indijsko učenje 
upoređuje s fazama disanja, nalaze se jednako i u herme- 
tičkim teorijama, gde se nazivaju „zgrušavanjem" i „rastva- 
ranjem": zahvaljujući zakonu analogije, „Veliko Delo“ ukrat¬ 
ko ponavlja čitav kosmički ciklus. Tu možemo videti kako 
jedna za drugom preovlađuju dve suprotstavljenje tenden¬ 
cije, tama i satva, koje smo ranije definisali: prva se ispolja- 
va u svim silama skupljanja i zgrušavanja, druga u svim si¬ 
lama širenja i istezanja; u tom pogledu, nalazimo još jednu 
korespondenciju sa suprotnim svojstvima toplote i hladno¬ 
će: prva širi telo, a druga ga skuplja; zbog toga je poslednji 
krug Pakla zamrznut. Lucifer simbolizuje „izokrenutu pri¬ 
vlačnu silu prirode", to jest težnju ka individualizaciji, sa 
svim ograničenjima koja su joj svojstvena; njegovo boravi¬ 
šte je, dakle ,,il punto al qual si traggon d’ogni parte i pe¬ 
si" 87 , ili, drugim rečima, središte onih sila privlačenja i sa- 
bijanja koje su, u zemaljskom svetu, predstavljene silom te¬ 
že; a ta sila koja vuče tela nadole (što uvek znači ka sredi¬ 
štu zemlje) pravo je očitovanje onoga što se u indijskoj tra¬ 
diciji zove tama. Možemo uzgred primetiti da je to u su¬ 
protnosti s geološkom hipotezom o „središnjoj vatri", jer 
najniža tačka mora biti upravo ona gde su gustina i čvrsti¬ 
na najveće; a s druge strane, jednako je suprotno i hipote¬ 
zi nekih astronoma o „kraju sveta" do kojeg će doći usled 
smrzavanja, zato što ovaj kraj može biti samo povratak u 
bezrazlično. Pored toga, ta poslednja hipoteza je u suprot¬ 
nosti sa svim tradicionalnim koncepcijama: nisu samo He- 
raklit i stoičari tvrdili da će svet biti uništen vatrom; to tvr¬ 
đenje nalazimo gotovo svuda, od indijskih Purana do Apo¬ 
kalipse; a moramo ukazati i na slaganje tih tradicija s her- 
metičkom doktrinom, u kojoj je vatra (element u kojem 
preovlađuje satva ) pokretač „obnavljanja prirode" ili „ko¬ 
načne reintegracije". 

Središte zemlje predstavlja, dakle, krajnju tačku mani¬ 
festacije u stanju egzistencije koje je predmet razmatranja; 

to je prava tačka zastoja; od nje se pravac menja i jedna od 
dve suprotne tendencije dobija nadmoć nad drugom, koja 
je dotad preovlađivala. Zbog toga, kad se dostigne dno 
Podzemnog sveta počinje uspinjanje ili povratak ka prana- 
čelu; ono sledi neposredno po silaženju; a prelazak iz jed¬ 
ne u drugu hemisferu obavlja se zaobilaženjem Luciferovog 
tela, na takav način da nas navodi na pomisao kako shva- 
tanje te središnje tačke ima izvesne veze s masonskim mi- 
sterijama „Središnje Sobe“, gde se takođe radi o smrti i us¬ 
krsnuću. Uvek i svuda jednako nalazimo simboličke izraze 
tih dveju komplementarnih faza koje, u inicijaciji ili u her- 
metičkom „Velikom Delu“ (što je u osnovi jedna te ista 
stvar) iskazuju one iste ciklusne zakone, univerzalno pri- 
menljive, na kojima, po našem mišljenju, počiva čitava kon¬ 
strukcija Danteovog speva. 


Deveta glava 

POGREŠKE SISTEMSKIH TUMAČENJA 


Neko će možda pomisliti da ova studija postavlja više 
pitanja nego što ih rešava i, istini za volju, ne bismo se mo¬ 
gli pobuniti protiv takve eventualne kritike; ali, ona može 
doći samo od strane onih koji ne znaju koliko se inicijacij- 
sko znanje razlikuje od svakog profanog znanja. Zbog toga 
smo od samog početka upozoravali da naše izlaganje neće 
biti iscrpno, jer sama priroda predmeta kojim se bavimo 
onemogućuje takvu nameru; uz to, u ovoj oblasti sve je ta¬ 
ko povezano da bi svakako bilo potrebno više svezaka da bi 
se mnoga pitanja koja smo pomenuli u ovom radu razvila 
kako zaslužuju; da i ne govorimo o onima koja smo svesno 
ostavili po strani, a koja bi morala biti uključena ujedno ta¬ 
kvo iscrpno izlaganje kad bi ono bilo preduzeto. 

Na kraju, da ne bi bilo nesporazuma u pogledu naših 
namera, reći ćemo samo da stanovišta koja smo ocrtali ni¬ 
pošto nisu jedina moguća, i da svakako postoje mnoga dru¬ 
ga na koja bismo se mogli jednako postaviti i iz kojih bismo 
mogli izvući ne manje značajne zaključke; pri tom, sva se 
ta stanovišta sasvim skladno dopunjuju u jedinstvu potpu¬ 
ne sinteze. Samoj suštini inicijacijskog simbolizma pripada 
to da se on ne može svesti na manje-više usko sistemske 
formule, poput onih kojima se dovršava profana filozofija; 
uloga simbola jeste da podržavaju pojmove, čije su moguć¬ 
nosti širenja zaista neograničene, i čiji je svaki izraz simbol; 
treba, dakle, uvek ostaviti jedan deo neizrazivog; u poret¬ 
ku čiste metafizike, upravo je on najznačajniji. 

S obzirom na to, nije teško razumeti zašto se naše name- 
re ograničavaju na pružanje polazišta za razmišljanje oni¬ 
ma koji se istinski zanimaju za ovakva istraživanja, te su 
kadri da razumeju njihov stvarni značaj, i na pokazivanje 

puta ka istraživanjima iz kojih bi se, po našem mišljenju, 
mogla izvući sasvim specifična dobit. Dakle, ako ovaj rad 
uspe da navede druge da istražuju u istom pravcu, taj re¬ 
zultat nipošto neće biti zanemarljiv, utoliko više što se za 
nas ovde ne radi o manje ili više taštoj erudiciji, već o istin¬ 
skom razumevanju; nema sumnje da će takva sredstva jed¬ 
nog dana omogućiti da naši savremenici shvate ograniče¬ 
nost i nedovoljnost svojih uobičajenih koncepcija. Možda je 
cilj kojem težimo veoma daleko, ali se ipak ne možemo uz¬ 
držati da o njemu razmišljamo i da ka njemu stremimo, da¬ 
jući pri tom svoj doprinos, ma kako neznatan, osvetljava- 
nju jedne malo poznate strane Danteovog dela. 


Napomene 


1. Pakao, IX, 61-63. Tko zdrav sud ima nek sad pomno štije,/ da bi 
mu pažnja nauk razabrala,/ što se pod velom čudne pjesme krije. - 
Prim. prev. Stihovi iz Božanstvene komedije, koje autor navodi u 
originalu, u napomenama su preuzeti iz prevoda Mihovila Kobola 
(Nakladni zavod Matice hrvatske, Zagreb, 1976). 

2. Gozba, II, 1. ...Valja znati da se spisi mogu shvaćati i objašnja¬ 
vati prema četirima njihovima glavnim smislovima. Prevod Pavli- 

V • / 

C1C. 

3. Up. Arturo Reghini, Allegoria esoterica di Dante u Nuovo Patto , 
septembar-novembar 1921, str. 541-548. 

4. Treba reći da bi nam neka druga reč bila draža od reći „paga- 
nizam“, nametnute dugom upotrebom, koja je u početku pogrd¬ 
no označavala grčko-rimsku religiju u vreme kad je ona, na 
poslednjen stupnju svoga opadanja, bila svedena na prosto naro¬ 
dno „praznoverje“. 

5. Ovde zapravo aludiramo na čuveni primer El-Halaja, 
pogubljenog u Bagdadu 309. godine Hegire (921. godina hri- 
šćanske ere), čiju uspomenu slave oni koji smatraju daje bio po¬ 
gubljen upravo zbog neopreznog razglašavanja svog učenja. 

6. Raj , XXXI. - Reč contemplante (razmatrač), kojom Dante 
označava svetog Bernarda (isto, XXXII, 1) ima, izgleda, 
dvostruko značenje usled svoje sličnosti sa rečju temple (hram). 

7. Gozba , II, 14. Da bi se shvatilo šta se ovdje podrazumijeva pod 
trećim nebom,..velim da pod nebom podrazumijevam znanost , a 
pod nebima znanosti. 

8. O Tajanstvenoj lestvici Kadoš, o kojoj će kasnije još biti reći, vi¬ 
di Manuel magonnique F. Vauillaumea, XVI i str. 213-214. Ovo đe- 
lo navodimo prema drugom izdanju (1830). 



52 


53 


9. Evo prevoda ovog teksta: „O ljudi, koji ne možete uvidjeti 
smisao ove kancone, nemojte je zato odbaciti, nego obratite 
pozornost na njezinu ljepotu, koja je velika, i zbog sastava, o 
kojemu poučavaju gramatičari, i zbog reda govora, o kojemu 
naučavaju retoričari, i zbog broja njezinih dijelova, o kojemu 
poučavaju muzičari.” Prevod R Pavličića. 

10. Navodimo sažetu verziju Aruovih radova prema Sedir, Histo- 
ire des Rose-Crobc, str. 16-20; 2. izdanje, str. 13-17. Naslovi 
Aruovih dela su: Dante - jeretik, revolucionar i socijalista (obja¬ 
vljeno 1854. i ponovljeno 1939) i Danteova komedija , doslovno 
prepevana i komentarisana prema duhu, propraćena Ključem sim- 
boličkog jezika bratstva Vernici Ljubavi (1856-1857). 

11. Raj , VIII 

12. U najmanju rukuje neobično da su te iste tri boje postale, u 
novije doba, nacionalne boje Italije; njoj se, inače, prilično često 
pripisuje masonsko poreklo, mada je teško ustanoviti na čemu se 
tačno osniva ta ideja. 

13. Tom znaku raspoznavanja treba dodati i „krunu nazubljenu 
zlatnim strelicama”. 

14. Up. Light on Masonry, str. 250, i Manuel magonnique F. 
Vuillauamea str. 179-182. 

15. Moramo priznati da ne vidimo koji bi odnos mogao postojati 
između složenosti ovog stupnja i njegovog naziva. 

16. To alhemijsko trojstvo često se poistovećuje s trojstvom ele¬ 
menata koji sačinjavaju ljudsko biće: duhom, dušom i telom. 

17. Reči u kosim zagradama dodali smo da bismo tekst učinili 
razumljivijim. 

18. U ovim poslednjim rečima može se uočiti diskretna aluzija na 
alhemičarski „eliksir dugog života”. - Prethodni, 25. stepen. Vi¬ 
tez medene Zmije , prikazan je kao da „sadrži jedan deo prvog ste- 
pena Egipatskih misterija, od kojih potiču medicina i velika 
veština spravljanja Zefcova”. 


19. Autor svakako želi da kaže: „čija simbolička upotreba vodi 
poreklo iz pradavnih vremena”, jer ne možemo pretpostaviti da 
je hteo da pripiše hronološko poreklo samom broju tri. 

20. Postoji pretpostavka da tri boje ovog stepena simbolizuju tri 
teologalne vrline: belo predstavlja Veru, zeleno Nadu, crveno Mi¬ 
losrđe (ili Ljubav). - Stepen Princ Milosti ima sledeće oznake: cr¬ 
vena kecelja, koja u sredini ima nacrtan ili izvezen beli i zeleni 
trougao, i trobojna traka Reda oko vrata, ukrštena na grudima; 
na nju je kao ukras prikačen zlatni jednakostranični trougao (ili 
Delta); v. Manuel Ma$onnique F. Vuilliaumea, str. 181. 

21. Jedan visoki mason koji je, po svemu sudeći, više upućen u 
modemu i profanu nauku po imenu „istorija religija” nego u 
pravo inicijacijsko znanje, grof Goble d’Alviela, smatrao je da se 
ovom čisto hermetičkom i hrišćanskom stepenu može dati bud- 
ističko tumačenje, uz obrazloženje da postoji izvesna sličnost iz¬ 
među naziva Princ Milosti i Gospodar Saosećanja. 

22. Na primer, postojao je jedan Red trinitaraca ili Red milosti koji 
je imao za cilj, u najmanju ruku za spoljašnji cilj, otkup ratnih za¬ 
robljenika. 

23. Neki idu dotle da grbu, koji je u prilično bliskoj vezi sa her- 
metičkim simbolizmom, pripisuju isključivo persijsko poreklo, 
dok je grb zapravo postojao u antici kod velikog broja naroda, 
kako zapadnih tako i istočnih, a posebno kod keltskih naroda. 

24. Ta dva aspekta odgovaraju vratnicama dva solsticija; moglo bi 
mnogo toga da se kaže o ovoj simbolici koju su stari Latini saželi 
u obličju Janusa. - S druge strane, valjalo bi povući razlike izme¬ 
đu Podzemnog sveta, Limba i „spoljne tame” o kojoj je reč u Je- 
vanđelju; ali to nas ne bi daleko odvelo, i ne bi promenilo ništa u 
tvrđenjima koja iznosimo ovde, gde je reč samo o tome da se, u 
opštim crtama, razdvoje profani svet i inicijacijska hijerarhija. 

25. Možemo još napomenuti da je Marsovo nebo predstavljeno 
kao boravište „mučenika vere”; čak i tu, u Marte i martiri (muče¬ 
nici), postoji neka vrsta igre reči kakvu nalazimo i na drugim me- 
stima: brdo Monmartr zvalo se Mont de Mars (Marsovo brdo) pre 

nego stoje postalo Mont des Martyrs. Skrenućemo uzgred pažnju 
na još jednu neobičnu činjenicu: imena tri mučenika Monmartra, 
Dionizija, Rustikusa i Eleuterosa zapravo su tri Bakhova imena. 
Štaviše, sveti Dionizije, u svojstvu prvog pariškog biskupa, obič¬ 
no se poistovećuje sa svetim Dionizijem Areopagitom, a u Atini je 
Areopag takođe bio Marsovo brdo. 

26. Simbolika orla u različitim tradicijama iziskuje posebnu 
studiju. 

27. Raj, XVIII, 91-93. 

28. Zanimljivo je napomenuti da se sveti Petar Damiano, s kojim 
Dante razgovara na Satumovom nebu, javlja i na spisku (prete¬ 
žno legendarnom) Imperatores Rosoe-Crucis navedenom u 
Clypeum Veritatis Ireneja Agnostusa (1618). 

29. Red Heredom Kilvininga i Veliki Kapitular visokih stepena ve¬ 
zan za Veliku Kraljevsku Ložu Edimburga, čiji je osnivač prema 
tradiciji, bio Kralj Robert Brus (Thory, Acta Latomorum, sv. I, str. 
317). Engleska reč Heredom (ili heirdom) znači „nasleđe" (tem¬ 
plara); međutim, neki autori izvode to ime iz hebrejske reči He- 
rodim, titule nadzornika nad radnicima koji su gradili Solomonov 
hram (up. naš članak o tome u Etudes traditionelles , mart 1948). 

30. Otkrivenje Jovanovo, VII, 13-14. 

31. Raj, XXX, 127-129. Ko kog što šuti, a govorit želi,/ mene povu¬ 
če Beatrice: „Sudi"/ - reče - „koliki zbor je halja bijelih. - Ovde će¬ 
mo napomenuti da se reč „ convento “ (zbor) upotrebljava u maso¬ 
neriji da označi velike skupštine. 

32. Raj, XXXI, 1-3. Dakle na ružu nalik bijelu, čistu,/pokaza mi se 
sveta vojska što je/ postala krvlju zaručnica Kristu . - Poslednji stih 
mogao bi se odnositi na simbolizam templarskog crvenog krsta. 

33. Manuel ma(onnique E Vuilliaumea, str. 143-144. - Up. Otkri¬ 
venje Jovanovo, XXI. 

34. U Kapitularima Ružinog krsta (osamnaesti škotski stepen) 
imena tri teologalne vrline povezana su redom sa tri reči koje 


predstavljaju njihovu krilaticu „Sloboda, Jednakost, Bratstvo"; s 
njima bi se moglo dovesti u vezu i ono što se u simboličkim ste- 
penima naziva „tri glavna stuba Hrama": „Mudrost, Snaga, 
Lepota". - Tim istim vrlinama odgovaraju kod Dantea sveti Petar, 
sveti Jakov i sveti Jovan, tri apostola koji su prisustvovali 
Preobraženju. 

35. Arturo Reghini, navedeni članak, str. 545-546. 

36. Sveti Jovan se često smatra poglavarom unutrašnje Crkve, i 
prema nekim shvatanjima čije tragove ovde nalazimo, on je u 
tom svojstvu suprotstavljen svetom Petru, poglavaru spoljne Cr¬ 
kve; istinu treba pre tražiti u činjenici da njihovi autoriteti pri¬ 
padaju različitim domenima. 

37. Ovaj odlomak Elifasa Levija (iz Dogme i obreda visoke magi¬ 
je), preuzeo je, bez pominjanja izvora, Albert Pajk u knjizi Pouke 
i dogma Slobodnog zidarstva, str. 822; uostalom, i sam naslov de- 
la očigledno je podražavanje naslova Elifasove knjige. 

38. Up. Ch.-M. Limousin, La Kabbale litterale occidentale. 

39. Sama reč kabala na hebrejskom znači „tradicija", te ako se ne 
piše na tom jeziku nema nikakvog razloga da se ta reč koristi da 
označi svaku tradiciju. 

40. Valja, međutim, reći daje, prema svedočanstvima savremeni- 
ka, Dante održavao redovne odnose sa jednim vrlo učenim 
Jevrejinom, koji je i sam bio pesnik, Imanuelom ben Salomonom 
ben Jekutijelom (1270-1330); ali je jednako tačno da nema 
nikakvih specifično judaističkih tragova u Božanstvenoj komediji; 
s druge strane, Imanuel je njom bio inspirisan za jedno od svojih 
dela, iako Izrael Zangvil smatra da je to neodrživa pretpostavka 
zbog hronoloških nepodudarnosti. 

. 41. To mišljenje je Rešlen doista izrazio. 

42. To isto možemo reći za Rableova dela (XVI vek),.koja takođe 
sadrže jedno ezoterično značenje, dostojno brižljivijeg istraživanja. 

43. Eliphas Levi, Histoire de la Magie, 1860, str. 359-360. - Ovde 
je važno napomenuti da postoji neka vrsta italijanske adaptacije 
Romana o ruži, pod naslovom II Fiore, čiji je autor, „Sir Durante 
Fiorentino“, po svemu sudeći niko drugi do Dante; naime, pesni- 
kovo pravo ime bilo je Durante, a Dante je samo skraćenica. 

44. Histoire de France, sv. III, str. 398-399. 

45. Švapski templar Volfram fon Ešenbah, autor Parsifala, i 
podražavalac benediktinskog satiričnog autora Gijoa od Provan- 
se, čije ime pogrešno navodi kao „Kio Provansalski". 

46. Anri Marten ovde dodaje i jednu napomenu: “Parsifal je na 
kraju preneo Gral i ponovo izgradio hram u Indiji, a sveštenik Jo¬ 
van, fiktivni poglavar izmišljenog orijentalnog hrišćanstva, nasle- 
dio je zadatak čuvanja svetog Pehara.” 

47. Ovde dotičemo jedno veoma zanimljivo pitanje, ali se ne 
možemo njime baviti jer bi nas to odvelo predaleko od naše te¬ 
me: postoji vrlo bliska veza između simbolike Grala i „opšteg 
središta" na koje aludira Anri Marten, ali, reklo bi se, ne 
naslućujući njegovu duboku realnost, baš kao što ne shvata ni šta 
simbolizuju, u istom redu ideja, sveštenik Jovan i njegovo 
tajanstveno kraljevstvo. 

48. Latinsko ime tog praznika je Dominica in Palmis; palma i 
grana su očigledno jedna te ista stvar, a palma kao obeležje 
mučenika imala je i značenje na koje ovde ukazujemo. - 
Podsetićemo i na narodno ime „Cvetni uskrs" (Cveti), koje jasno 
izražava vezu simbolike tog praznika sa uskrsnućem, iako oni 
koji ga danas upotrebljavaju nisu toga svesni. 

49. Miguel Asin Palacios, La Escatologia musulmana en la Divina 
Comedia, Madrid, 1919. - Up. Blochet, les Sources orientales de 
„La Divine Comedie ", Pariz, 19ol. 

50. A. Cabaton, ,Ja Divine Comedie“ et l’Islam, u Revue de l’Histo- 
ire des Religions, 1920; taj članak sadrži sažetak rada g. Asina Pa- 
lasiosa. 


51. Pakao, IM 143-144. 

52. Blochet. Etudes sur l’Histoire religieuse de l’Islam, u Revue de 
l’Histoire des Religions, 1899. - Postoji jedan francuski prevod 
Knjige Arda Virafa, objavljen 1887; prevodilac je M.A. Bartelemi. 

53. Angelo de Gubematis, Dante e l’India, u Giomale della Societč. 
asiatica italiana, sv. III, 1899, str. 3-19; Le Type indien de Lucifer 
chez Dante, u Actes du X Congres des orientalistes. - G. Kabaton, u 
članku koji smo gore naveli, ukazuje da je „Ozanam već naslutio 
dvostruki islamski i indijski utigaj na Dantea" ( Essai sur la philo- 
sophie de Dante, str. 198. i dalje); ali moramo reći da nam Ozana- 
movo delo, uprkos ugledu koji uživa, izgleda krajnje površno. 

54. Raj, XX, 94. Regnum coelorum od žestine pati. 

55. Čistilište, XXXIII, 145. ...I za uzlet spreman medu zvijezde. - 
Treba uočiti da se sva tri dela speva završavaju rečju stelle (zve- 
zde), jer to potvrđuje poseban značaj koji je za Dantea imala 
astrološka simbolika. Poslednje reči Pakla, „riveder le stelle" (da 
ugledamo zvezde), označavaju povratak u stanje svojstveno čo- 
veku, odakle je moguće posmatrati viša stanja kao odraz; posled¬ 
nje reči Čistilišta već smo naveli. Što se tiče završnog stiha Raja: 
“LAmor che muove ii Sole e l’altre Stelle" (Ljubav što giba sunce 
i sve zvijezde), on označava, kao poslednju stanicu „nebeskog pu¬ 
tovanja", božansko središte, koje je izvan svih sfera, i koje je, po 
Aristotelovim rečima, „nepokretni pokretač” svih stvari; ime „Lju¬ 
bav" koje mu je Dante dodelio može dati maha zanimljivim raz¬ 
matranjima u vezi sa simbolikom svojstvenom inicijaciji viteških 
redova. 

56. Teorija tri gune, koje se odnose na sve moguće oblike 
pojavnog sveta, podložna je, naravno, mnogim primenama; jed¬ 
na od njih, koja se posebno tiče čulnog sveta, nalazi se u kosmo- 
loškoj teoriji elemenata; ali, ovde ćemo se baviti samo najopšti- 
jim značenjem, jer je reč samo o tome da se objasni podela celi- 
rte pojavnog bića prema hijerarhijskom rasporedu tri sveta, i da 
se ukaže na značaj te podele sa inicijacijskog stanovišta. 

57. Per la restituzione della Cantica dell’ Infemo alla sua forma pri- 
mitiva, u Nuovo Patto, septembar-novembar 1921, str. 506-532. 

58. Treće „elementarno" kretanje, to jest rastenje , predstavljeno 
je brojem 1000; zbir ta tri simbolična broja iznosi 1022, broj ko¬ 
ji, prema Danteu, „egipatski mudraci" smatraju brojem zvezda 
nekretnica. 

59. Zanimljivo je posmatrati niz tih datuma: godine 1307. je Filip 
Lepi, u dogovoru sa Klementom V, zarobio Velikog Majstora i 
glavne časnike Reda templara (sedamdeset dvojicu, glasi preda- 
nje, i tu imamo još jedan simboličan broj); godine 1308. Henrik 
od Luksemburga proglašen je za cara; godine 1312. Red tem¬ 
plara je zvanično ukinut; godine 1313. car Henrik VII umro je na 
misteriozan način, po svoj prilici je bio otrovan; godine 1314. iz¬ 
vršeno je pogubljenje templara, nakon procesa koji je trajao se¬ 
dam godina; iste godine umrli su Filip Lepi i papa Klement. 

60. Čistilište, XX, 91-93. Vidim gdje novi kruti Pilat neće/ da stiša 
glad već nepovlasno svoje/ lakomo jedro prema Templu skreće . - Po 
Danteu, Filipa Lepog pokreću škrtost i gramzivost; između dva či¬ 
na koja se pripisuju ovom kralju postoji možda bliža veza nego 
što se pretpostavlja: njegova su dela uništenje Templarskog reda 
i promena novčane jedinice. 

61. Čistilište , XX, 94-96. Gospode , kad će vidjet oči moje/ osvetu ko¬ 
ja , u tajnosti skrita/ tvojoj , oštrinu blaži srdžbe tvoje? 

62. Na hebrejskom te reči znače: „Osveta, o /moj/ Gospode!". 
Adonai se doslovnije može prevesti sa „moj Gospode”, a upravo 
taj oblik nalazimo u Danteovom tekstu (O, signor mio...). 

63. Raj, XXX, 124-148. Upravo u ovom odeljku je reč o „zboru 
halja belih". - Organizacije o kojima govorimo uzele su za 
lozinku reč Altri, koju Aru (Dante heretique, revolutionnaire et so- 
cialiste, str. 227) tumači na sledeći način: Arrigo Lucemburghese, 
Teutonico , Romano Imperatore ; mi smatramo da reč Teutonico ni¬ 
je tačna i da je treba zameniti rečju Templare . Istini za volju, mo¬ 
rala je postojati veza između Templarskog reda i Tevtonskih vite¬ 
zova; oni.nisu slučajno osnovani gotovo u isto vreme, prvi 1118, 
a drugi 1128. godine. - Aru pretpostavlja da bi reč altri mogla bi¬ 
ti protumačena na taj način u jednom Danteovom stihu (Pakao, 
IX, 9) i da se, tako isto, reč tal (isto, VIII, 130 i IX, 8) može pre¬ 
vesti kao Teutonico Arrigo Lucemburghese . 


64. Broj 11 sačuvan je u obredu 33. Škotskog stepena, gde je 
povezan upravo s datumom ukidanja Templarskog reda, prema 
masonskoj, a ne prema svetovnoj eri. 

65. Otkrivenje Jovanovo , XIII, 18. 

66. Čistilište, XXXIII, 43-44. Kad jedan „petsto deset i pet“, biće/ od 
Boga slano... 

67. Pakao, I, 110-111. - Znamo daje vuk bio prvi simbol Rima, 
ali je on kasnije, u doba careva, zamenjen orlom. 

68. E. G. Parodi, Poesia e Stona nella Divina Commedia. 

69. Veltro je hrt, pas, i Aru pretpostavlja da je tu možda posredi 
igra reči između cane i naslova Kan koji nose tatarske vođe, i ime 
Danteovog zaštitnika, Can Grande della Scala, može imati dvojak 
smisao. U tim pretpostavkama nema ničeg neverovatnog, jer to 
nije jedini primer simbolike zasnovane na fonetskoj sličnosti; do- 
daćemo još da u raznim jezicima koren can ili kan označava 
„moć“, što se može dovesti u vezu sa istim redom ideja. 

70. Danteova zamisao Cara može se uporediti sa Cakravartijem 
ili univerzalnim monarhom Indusa, čija je osnovna uloga da odr¬ 
žava mir sarvabhaumika, to jest na čitavoj zemlji; moguće je, ta- 
kođe, uporediti ovu teoriju Carstva sa Kalifatom kod Muhjudina. 

71. Možemo primetiti daje Dwc isto što i tatarski Khan. 

72. Tako isto, slova DIL, inicijali od Diligitejustitiam..., koja su pr¬ 
vo navedena odvojeno (Ra;, XVIII, 78) imaju vrednost 551, broja 
koji je sastavljen od istih cifara kao i 515, te je zbir njegovih cifa- 
ratakođell. 

73. Međutim, neki Škotski Vrhovni saveti, naročito onaj belgijski, 
sasvim su izbacili iz svojih Konstitucija i obreda izraz »Sveto Car¬ 
stvo"; tu vidimo poseban znak nerazumevanja najosnovnijih ele¬ 
menata simbolike, što pokazuje u kojoj su meri propali čak i naj¬ 
viši stepeni nekih ogranaka savremenog masonstva. 

74. Raj , XM 56-57. Od prvog , fco iz jedinice znane/ dolazi znanje 
broja pet i šest (Ovds nije korišćen Kombolov prevod, jer su u 
njemu izostavljeni brojevi 5 i 6, na kojima Genon insistira. - 
Prim . prev.) 

75. Dodaćemo i to daje 65 u hebrejskoj tradiciji broj božanskog 
Adonau 

76. Glavni među tim cikličnim brojevima su 72, 108 i 432; lako 
je videti da su oni tačni razlomci broja 25920, za koji su 
neposredno vezani geometrijskom podelom kruga; ta podela je i 
sama još jedna primena cikličnih brojeva. 

77. Uostalom, tu postoji saglasnost između svih tradicija, bez 
obzira na njihove različite oblike; zbog toga teoriju o četiri život¬ 
na doba čovečanstva (tu je reč o ciklusu većem od 13000 godi¬ 
na) nalazimo istovremeno u grčko-rimskoj antici, kod Indijanaca 
i kod naroda Srednje Amerike. Aluziju na ta četiri doba (zlatno, 
srebrno, bronzano i gvozdeno) možemo naći u figuri „starca s 
Krita“ (Pakao, Xiy 94-120), koja je identična kipu iz 
Navuhodonosorovog sna (Danilo, II); a četiri Paklene reke, koje 
tu Dante pominje, imaju veze sa zemaljskim Rajem; sve to se mo¬ 
že razumeti samo iz perspektive cikličnih zakona. 

78. Taj simbol je jedan od onih koji se odnose na četvornu podelu 
kruga, koja ima gotovo nebrojene primene po analogiji. 

79. Up. Osvald VVirth, Le Symbolisme hermetique dans ses rapports 
avec UAlchimie et la Franc-Magonnerie, str. 19. i 70-71. 

80. Simbolika stožera igra značajnu ulogu u svim tradicionalnim 
učenjima; ali, da bi se ona objasnila potrebna je čitava zasebna 
studija. 

81. Čistiliste , I, 22-27. 

82. Hermetički simbol životinjske vladavine jeste znak ©, koji 
sadrži vertikalni prečnik i horizontalni poluprečnik; taj simbol je 
u izvesnom smislu obrnut od simbola mineralne vladavine - ono 
što je horizontalno u jednom postaje vertikalno u drugom, i obr¬ 


nuto; a simbol biljne vladavine, gde postoji neka vrsta ekvivalen¬ 
cije između horizontalnog i vertikalnog pravca, predstavlja stadi- 
jum koji posreduje između druga dva. 

83. Napomenućemo da tri stepena simbolične masonerije imaju, 
u nekim sistemima, lozinke koje takođe predstavljaju tri vla¬ 
davine, mineralnu, biljnu i životinjsku; štaviše, prva od tih reči 
ponekad se tumači u smislu koji je blisko povezan sa simbolikom 
„zemljine kugle/ 

84. Između Zemaljskog raja i Nebeskog Jerusalima postoji isti 
odnos kao i između dva Adama o kojima govori sveti Pavle (Prva 
poslanica Korinćanima , XV). 

85. Ovde se javljaju i mnoga druga pitanja koja zavređuju 
istraživanje, na primer: zašto je Zemaljski raj opisan kao vrt, 
dakle, biljnom simbolikom, dok je Nebeski Jerusalim opisan kao 
grad, mineralnom simbolikom? Razlog može biti to što vegetaci¬ 
ja predstavlja razvoj klice u sferi vitalne asimilacije, dok minerali 
predstavljaju definitivno utvrđene, mogli bismo reći „kristalizo- 
vane“ rezultate na kraju cikličnog razvoja. 

86. Mogućnost poređenja na osnovu ovih tekstova još je značajni¬ 
ja kad poznajemo vezu između Jagnjeta u hrišćanskom simboliz¬ 
mu i vedskog Agnija (čije prevozno sredstvo je predstavljeno ov¬ 
nom). Ne tvrdimo da između reči Agnus (jagnje) i Ignis (latinskog 
ekvivalenta Agnija ) postoji ikakva druga veza do fonetska slič¬ 
nost koju smo gore pomenuli i koja možda ne odgovara nikakvoj 
leksičkoj sličnosti u užem smislu, ali verovatno nije posredi ni pu¬ 
ka slučajnost. Ono o čemu bismo, pre svega, voleli da govorimo 
jeste izvestan aspekt simbolike vatre, koja se u različitim tradici¬ 
onalnim formama vezuje uz ideju „Ljubavi/ transponovanu, kao 
kod Dantea, ujedno više značenje; i tu je Dante nadahnut svetim 
Jovanom, kog su viteški redovi uvek dovodili u vezu sa svojim 
doktrinalnim koncepcijama. - Uz to, valja primetiti da je Jagnje 
istovremeno povezano s predstavama Zemaljskog raja i Nebe¬ 
skog Jerusalima. 

87. Pakao, XXXIV, 110-111. ...Ti kroz točku minu/ koja je ciljem te¬ 
škom tijelu svakom. 

istraživača religija i ezoterijskih učenja. Njegova 
sintetička istraživanja objavljena su u brojnim 
knjigama od kojih su najpoznatije: Velika trijada, 
Simbolika krsta. Kralj sveta, Kriza modernog sveta, 
Istok i Zapad, Simboli sakralne nauke. 

Veliki pesnik Dante je sam tvrdio da njegova 
Božanstvena komedija ima četiri značenja. Istra¬ 
živači su do ove Genonove knjige otkrili tri (doslo¬ 
vno, filozofsko-teološko i socijalno-političko). Ge¬ 
non tvrdi daje četvrto značenje inicijacijsko, koje 
je „metafizičko po svojoj suštini". Ova strana Dan¬ 
teovog dela važna je i za ostala tri značenja, bez 
koje Božanstvena komedija ne bi imala onaj smi¬ 
sao koji ima danas. Genon tvrdi da nije važno da 
li je Dante bio paganin, hrišćanin ili albigenz, jer 
je čista metafizika univerzalna. 


ISBN flb-A3507-13-0 

